
^LOSTERTR/KKEHIET 


Fra  mi ssionspræsi denten 


Profeten  Joseph  Smith 

Der  er  tre  store  begivenheder,  som  kommer  i  den  sidste  del  af  de- 
cember. Den  ene  er  den  tid,  da  vi  personlig  bestemmer  alle  vore 
forsætter  for  det  nye  år,  og  de  kan  være  mange  eller  kun  få.  Jeg  føler 
sommetider,  at  vi  har  alt  for  mange,  som  så  bliver  kastet  bort  i  det 
kommende  år.  Et  forsæt,  der  ikke  overholdes,  burde  aldrig  være  ta- 
get, fordi  ethvert  forsæt,  som  vi  bryder,  svækker  vor  karakter  lige 
så  meget,  så  lad  os  ikke  tage  færre  beslutninger,  men  holde  dem,  vi 
tager. 

December  bringer  os  julen  med  alle  dens  glæder.  Jeg  vil  gerne 
ønske  alle  missionærerne  i  Danmark  en  rigtig  glædelig  jul,  og  sige 
til  dem,  at  julen  her  i  Danmark  vil  blive  noget  forskellig  fra  den,  vi 
har  i  Amerika  med  vore  kære,  men  lad  os  tage  del  i  julens  ånd  her 
i  Danmark  og  huske,  at  disse  gode  mennesker  også  har  en  slags  Santa 
Claus   her   og   en    ånd,    som   harmonerer    med   julen,   ligesom    vi    har 

hjemme.  Til  alle  søskende  og  venner,  som  læser  »Stjernen«:  Jeg  øn- 
sker alle  en  glædelig  jul.  og  må  Herren  velsigne  os  alle  med  sin  ånd 
på  denne  dag,  og  må  vi  tilfulde  føle  den  samme  ånd,  som  hyrderne 
følte,  da  engelen  sagde:  »Jeg  forkynder  eder  en  stor  glæde.  Thi  eder 
er  i  dag  en  Frelser  født  i  Davids  hy;  han  er  Kristus,  Herren!«  Denne 
forkyndelse  er  en  af  de  store  begivenheder,  som  december  bringer 
til  vort  sind,  og  som  de  kristne  verden  over  fejrer  fremfor  alle  andre 
højtider. 

Der  er  endnu  en  dag  i  december,  som  vi  agter  højt  og  taler  en  del 
om,  og  det  er  den  23.  december,  Profelen  Joseph  Smiths  fødselsdag. 
Jeg  vil  gerne  sige  nogle  få  ord  og  henlede  eders  opmærksomhed  på 
nogle  få  hændelser  i  hans  liv,  som  måske  vil  kunne  hjælpe  os  til  at 
påskønne,  hvad  han  gjorde  for  os,  og  hvad  han  udførte  blot  i  nogle 
få  korte  år.  Joseph  Smith  var  af  ringe  byrd,  således  som  store  mænds 
liv  tit  indledes.  Hans  hjem  var  fattigt  med  kun  få  bekvemmeligheder 
og  med  så  få  penge,  at  det  lige  var  tilstrækkeligt  til  livets  fornøden- 
heder. Hans  uddannelse  førte  ham  aldrig  til  en  højere  skole,  men  i 
en  alder  af  14  år  var  hans  åndelige  forhold  til  Herren  af  en  så  høj 
standard,  at  da  han  læste  skriftstedet  i  Jakobs  Brev  1:5:  »Men  hvis 
nogen  af  jer  står  tilbage  i  visdom,  da  skal  han  bede  om  at  få  den  fra 
Gud,  der  giver  alle  gavmildt  og  uden  bebrejdelse,  og  så  vil  den  blive 
ham  givet«,  var  der  tilstrækkelig  kraft  bag  hans  bøn  til,  at  den  steg 
op  til  himmelen,  og  til  at  Gud  Faderen  og  hans  Søn  Jesus  kom  ned 
og  talte  med  ham,  og  han  fik  svar  på  sin  bøn.  Han  fik  at  vide,  at  den 
sande  kirke  ikke  fandtes  på  jorden,  men  at  han,  hvis  han  var  trofast, 
ville  blive  et  redskab  i  Herrens  hånd  til  at  gengive  Jesu  Kristi  evan- 
gelium i  dets  fylde. 

I  løbet  af  de  næste  fire  år  modtog  han  mange  englebesøg,  og  der- 
efter vidste  Herren,  at  han  kunne  stole  på  Joseph  Smith,  så  han  af- 
leverede til  den  unge  profet  en  hellig  optegnelse,  som  havde  været 
i  Herrens  varetægt,  gemt  bort  i  en  cementeret  kasse,  som  havde  væ- 
ret begravet  i  jorden  i  1400  år,  og  ved  hjælp  af  Urim  og  Tummin  og 
med  Herrens  bistand  oversatte  han  denne  optegnelse  og  bragte  der- 
med Mormons  Bog  frem,  som  vi  har  den  i  dag. 

Hvis  lærdommene  i  denne  bog  efterleves,  vil  de  bringe  menneske- 
heden ind  i  Guds  celestiale  rige.  Hvis  vi  tænker  over,  hvad  dette  be- 
tyder, ville  vi  måske  synge  »Hav  tak  for  profeten,  du  sendte«.  Det 
synes,  som  om  han,  da  han  havde  udført  dette,  først  lige  havde  be- 
gyndt sit  værk,  for  vi  ser,  at  i  maj  1829,  da  han  ønskede  nogle  op- 
lysninger om  præstedømmet,  gik  han  til  Herren  i  bøn,  og  Johannes 
Døberen  kom  og  talte  til  ham,  og  gav  ham  og  Oliver  Cowdery  det 
aronske  præstedømme.  Han  forstod  snart,  at  det  aronske  præstedøm- 
me ikke  var  tilstrækkeligt,  så  han  spurgte  Herren,  hvad  han  derefter 
skulle  gøre,  og  Peter,  Jakob  og  Johannes  blev  da  sendt  ned  til  ham 
med  instruktioner  om,  hvad  han  skulle  gøre,  og  gav  ham  det  melkise- 
dekske  præstedømme. 

Jeg  gad  vide,  om  vi  virkelig  tænker  på,  hvad  det  betød  for  en  ung 

mand,  som  endnu  ikke  var  fyldt  25  år,  at  blive  betroet  nøglerne  til 
himmeriges  rige  med  instruktioner  om  at  oprette  Guds  rige  på  jor- 
det, hvad  han  gjorde  den  6.  april  1830.  Så  siger  jeg:  »Priser  Profe- 
ten, som  skued  Jehova«. 

Jeg  vil  gerne  fortælle  nogle  få  meget  vigtige  begivenheder  i  hans 
liv,  som  betyder  så  meget  for  Kirken  og  for  alle  sandhedssøgende 
sjæle  i  verden.  Kirtland  templet  var  blevet  bygget  gennem  forfølgel- 
ser, kraft,  ofre  og  hårdt  arbejde,  var  indviet  til  Herren,  og  Herren 
gjorde  brug  af  det  blot  en  kort  tid  efter  dets  fuldførelse.  Det  første, 
han  gjorde,  var  at  besøge  Profeten  og  Oliver  Cowdery  og  tale  til  dem, 
så  de  kunne  bære  vidnesbyrd  om,  at  Kristus  lever,  for  de  så  ham. 
Derefter  viste  Moses  sig  for  dem  og  afleverede  sit  budskab,  så  kom 
Elias  og  så  Elisa  og  afleverede  deres  budskab.  Gennem  alt  dette  kan 
vi  let  forstå,  at  et  vidunderligt  værk  var  ved  at  komme  frem  blandt 
menneskenes  børn.  Foruden  alt  dette  gav  han  til  Kirken  og  til  ver- 
den 134  åbenbaringer,  således  som  de  er  nedskrevet  i  Lære  og  Pag- 
ter. Jeg  vil  gerne  råde  alle  sidste  dages  hellige  til  at  læse  og  studere 
disse  åbenbaringer,  fordi  de  indeholder  Guds  åbenbarede  vilje  til 
mennesket,  og  der  er  mange  vigtige  lærdomme  og  ordinancer,  som 
vi  må  lære  og  adlyde,  hvis  vi  skal  blive  frelst  og  komme  ind  i  den  høje- 
ste grad  af  Guds  celestiale  rige. 

Hvis  vi  forstår  alt,  hvad  Profeten  Joseph  Smith  gjorde  i  sit  liv 
her  på  jorden,  kan  vi  alle  sige,  at  han  gjorde  mere  for  menneskehedens 
frelse  end  noget  andet  menneske,  der  nogensinde  har  levet  på  jor- 
den, med  undtagelse  af  Jesus  Kristus  selv.  Joseph  Smith  levede  for 
sandheden,  og  før  hans  liv  blev  taget  i  Carthage  fængslet,  erklærede 
han,  at  han  ville  dø  uskyldig,  fordi  hans  samvittighed  var  uplettet 
for  Gud  og  alle  mennesker. 

En  af  de  største  ting,  han  gjorde  for  medlemmer  af  Kirken,  var, 
at  han  fik  myndighed  fra  himmelen  til  at  skænke  os  den  Helligånds 
gave,  hvorigennem  vi  kan  bevidne,  at  vi  ved,  at  Kristus  lever,  og  at 
Joseph  Smith  var  en  sand  Guds  Profet. 

Lad  os  værne  om  vort  vidnesbyrd  og  være  lige  så  trofaste  mod 
vore  pagter,  som  Joseph  Smith  var  mod  den  tillid,  som  Herren  viste 
ham. 

Jeg  beder  ydmygt  om  dette  i  Jesu  Kristi  navn.  Amen. 

Junius  M.  Sorensen,  missionspræsident. 


DEN   BEDSTE  JULEGAVE 

er  en  af  Kirkens  bøger  eller  et  abonnement  på  »Skandinaviens 
Stjerne«.  Gavekort  på  Stjernen  kan  bestilles  ved  indsendelse 
af  beløbet  kr.  8,50  på  postgiro  333.38,  Chureh  of  Jesus  Christ 
of  Latter-day  Saints,  Priorvej   12,   Kobenhavn   F. 

Fortsat  artikel: 

EN  ADVARSELS  RØST 

Af  Parley  P.  Pratt. 

Vi  vil  nu  vende  os  til  Johannes's  Åbenbaring  og  betragte  sta- 
den efter  dens  fornyelse  og  se,  om  den  ligner  det  billede,  der 
er  fremstillet  af  den,  før  dens  sidste  forandring.  Se  21.  og  22. 
kapitel: 

»Og  jeg  så  en  ny  himmel  og  en  ny  jord;  thi  den  første  him- 
mel og  den  første  jord  var  forsvundet,  og  havet  var  ikke  mere. 
Og  jeg  så  den  hellige  stad,  det  ny  Jerusalem,  komme  ned  fra 
himmelen  fra  Gud,  rede  som  en  brud,  smykket  for  sin  brud- 
gom. Og  jeg  hørte  en  høj  røst  fra  tronen  sige:  »Se,  nu  er  Guds 
bolig  hos  menneskene,  og  han  skal  bo  hos  dem,  og  de  skal  væ- 
re hans  folk,  og  Gud  selv  skal  være  hos  dem,  og  han  skal  tørre 
hver  tåre  af  deres  øjne,  og  der  skal  ingen  død  være  mere,  ej 
heller  sorg,  ej  heller  skrig,  ej  heller  pine  skal  være  mere;  thi  det, 
som  var  før,  er  nu  forsvundet.«  Og  han,  som  sad  på  tronen, 
sagde:  »Se,  jeg  gør  alting  nyt.«  Og  han  siger:  »Skriv,  thi  disse 
ord  er  troværdige  og  sande.«  Og  han  sagde  fremdeles  til  mig: 
»De  er  opfyldt.  Jeg  er  Alfa  og  Omega,  begyndelsen  og  enden. 
Den,  der  tørster,  vil  jeg  give  af  kilden  med  livets  vand  ufor- 
skyldt. Den,  som  sejrer,  skal  arve  dette,  og  jeg  vil  være  hans 
Gud,  og  han  skal  være  min  søn.  Men  de  fejge  og  utro  og  afskye- 
lige og  morderne  og  de  utugtige  og  troldmændene  og  afguds- 
dyrkerne og  alle  løgnerne,  deres  plads  er  i  søen,  som  brænder 
med  ild  og  svovl;  det  er  den  anden  død.«  Og  en  af  de  syv 
engle  med  de  syv  skåle,  der  var  fulde  af  de  syv  sidste  plager, 
kom  og  talte  med  mig  og  sagde:  »Kom,  så  skal  jeg  vise  dig 
bruden,  Lammets  hustru.«  Og  han  førte  mig  i  ånden  op  på  et 
stort  og  højt  bjerg  og  viste  mig  den  hellige  stad,  Jerusalem, 
som  kom  ned  fra  himmelen  fra  Gud,  med  Guds  herlighed  i  eje. 
Den  funklede  som  den  dyreste  ædelsten,  som  krystalklar  jaspis. 
Den  havde  en  svær  og  høj  mur  med  tolv  porte,  og  ved  portene 
stod  der  tolv  engle;  og  der  stod  skrevet  navne  på  portene:  nav- 
nene på  Israels  børns  tolv  stammer.  Mod  øst  var  der  tre  porte 
og  mod  nord  tre  porte  og  mod  syd  tre  porte  og  mod 
vest  tre  porte.  Og  bymuren  havde  tolv  grundstene,  og  på 
dem  stod  tolv  navne:  navnene  på  Lammets  tolv  apostle.  Og 
han,  som  talte  med  mig,  havde  en  målestok,  et  guldrør  til  at 
måle  staden  og  dens  porte  og  dens  mur.  Staden  danner  en  fir- 
kant og  er  lige  så  lang,  som  den  er  bred.  Og  han  målte  staden 
med  røret:  tolv  tusinde  stadier,  dens  længde,  bredde  og  højde 
er  ens.  Og  han  målte  dens  mur:  hundrede  og  tire  og  fyrretyve 
alen  efter  menneskers  mål,  som  også  er  engles  mål.  Og  muren 

var  bygget  af  jaspis,  og  staden  selv  var  af  rent  guld,  der  lignede 
rent  glas.  Bymurens  grundstene  bestod  af  alle  slags  prægtige 
ædelstene:  den  første  grundsten  var  jaspis,  den  anden  safir, 
den  tredje  kalkedon,  den  fjerde  smaragd,  den  femte  sardonyks, 
den  sjette  sarder,  den  syvende  krysolit,  den  ottende  beryl,  den 
niende  topas,  den  tiende  krysopras,  den  ellevte  hyacint,  den 
tolvte  ametyst.  Og  de  tolv  porte  var  tolv  perler,  hver  af  portene 
bestod  af  een  perle,  og  stadens  gade  var  af  rent  guld  ligesom 
gennemsigtigt  glas.  Og  noget  tempel  så  jeg  ikke  i  staden;  thi 
dens  tempel  er  Herren,  Gud,  den  Almægtige,  og  Lammet.  Og 
staden  behøver  ikke  sol  eller  måne  til  at  skinne  for  den;  thi 
Guds  herlighed  har  oplyst  den,  og  Lammet  er  dens  lys.  Og  fol- 
keslagene skal  vandre  i  dens  lys  og  jordens  konger  bringe  de- 
res herligheder  til  den,  og  dens  porte  skal  ikke  lukkes  dagen 
lang  —  nat  skal  dér  jo  ikke  være  - —  og  man  skal  bringe  folke- 
slagenes pragt  og  kostbarheder  til  den.  Og  intet  urent  skal  no- 
gen sinde  komme  ind  i  den,  ej  heller  nogen,  som  øver  veder- 
styggelighed og  løgn;  kun  de,  som  står  skrevet  i  Lammets  bog, 
som  er  livets  bog.  Og  han  viste  mig  en  flod  med  livets  vand, 
klar  som  krystal.  Fra  Guds  og  Lammets  trone  vælder  den  ud 
midt  i  stadens  gade.  På  begge  sider  af  floden  vokser  livets  træ, 
som  bærer  frugt  tolv  gange;  hver  måned  giver  det  sin  frugt; 
og  bladene  fra  træet  er  til  lægedom  for  folkene.  Og  der  skal 
ikke  mere  være  noget,  som  er  under  forbandelse.  Og  Guds  og 
Lammets  trone  skal  være  i  staden,  og  hans  tjenere  skal  tjene 
ham,  og  de  skal  se  hans  ansigt,  og  hans  navn  skal  stå  på  deres 
pander.  Og  der  skal  ingen  nat  være  mere,  og  de  trænger  ikke 
til  lys  fra  lampe  eller  lys  fra  sol,  thi  Gud  Herren  skal  lyse  over 
dem;  og  de  skal  være  konger  i  evighedernes  evigheder.  Og 
han  sagde  til  mig:  »Disse  ord  er  troværdige  og  sande;  og  Her- 
ren, profeternes  ånders  Gud,  har  udsendt  sin  engel  for  at  vise 
sine  tjenere,  hvad  der  skal  ske  i  en  hast.  Og  se,  jeg  kommer 
snart.  Salig  er  den,  som  holder  fast  ved  de  profetiske  ord  i  den- 
ne bog!«« 

Af  denne  skønne  beskrivelse  lærer  vi:  1)  At  den  nye  jord 
ikke  skal  være  delt  af  noget  hav,  og  følgelig  vil  det,  som  nu 
kaldes  det  østlige  og  vestlige  fastland,  da  være  eet  land.  2)  At 
Herren  ikke  alene  gør  himmelen  og  jorden,  men  alting,  nyt. 
3)  At  staden  skal  ligge  i  en  firkant  og  have  tolv  porte  med  de 
tolv  stammers  navne,  et  på  hver  port,  tre  porte  mod  nord,  tre 
mod  syd,  tre  mod  øst  og  tre  mod  vest  —  altså  ganske  på  samme 
måde  som  den  vil  eksistere  timeligt  i  de  tusind  år,  som  er  be- 
skrevet hos  Ezekiel.  4)  At  den  bestod  af  ædelstene  og  guld, 
ligesom  den  timelige  stad,  Esajas  beskrev.  5)  At  en  ren  flod  af 
livsens  vand,  klart  som  krystal,  skal  udspringe  fra  Guds  trone 
og  strømme  igennem  denne  fornyede  stad,  ligesom  levende  vand 
strømmer  ud  fra  helligdommen  i  den  timelige  stad,  som  Ezekiel 

har  beskrevet.  G)  At  livsens  træ  stod  på  begge  sider  af  floden; 
det  træ,  som  engang  har  båret  tolv  gange  frugt  og  givet  frugt 
hver  måned,  og  hvis  blade  har  været  til  lægedom  for  folkene. 
Men  nu,  da  Johannes  ser  det,  har  folkene  ikke  lægedom  be- 
hov, thi  døden  er  ikke  mere,  ej  heller  pine,  ej  heller  sorg;  thi 
de  forrige  ting  er  borte,  og  alt  er  blevet  nyt,  følgelig  taler  han 
her  om  det  forbigangne,  thi  han  siger,  at  de  var  til  lægedom 
for  folkene  og  sigter  rimeligvis  hermed  til  den  tid,  da  de,  ifølge 
Ezckiels  ord,  eksisterede  timeligt,  før  den  sidste  forandring 
fandt  sted. 

Hovedindholdet  af  det,  vi  har  omtalt,  er  altså,  at  Ezekiel  og 
de  øvrige  profeter  har  skildret  os  stæderne  Zion  og  Jerusalem, 
således  som  de  vil  blive  i  den  tusindårige  hvile,  som  vi  kalder 
milleniet,  og  Johannes  har  beskrevet  os  de  samme  stæder  efter 
deres  sidste  forandring,  når  de  kommer  ned  fra  himmelen  fra 
Gud  og  står  på  den  nye  jord.  Men  Ether  har  givet  os  en  kort 
beskrivelse  af,  hvorledes  de  vil  se  ud,  både  i  deres  timelige 
og  i  deres  evige  tilstand;  og  han  har  tydelig  fortalt  os  deres 
beliggenhed,  fra  først  til  sidst,  nemlig  det  nye  Jerusalem  i 
Amerika,  beboet  af  Josefs  efterkommere  og  dem,  der  samles 
med  dem,  og  som  har  tvættet  deres  klæder  og  gjort  dem  hvide 
i  Lammets  blod;  og  det  andet  Jerusalem,  på  dets  tidligere  sted, 
beboet  af  Israels  hus,  indsamlet  fra  Nordenland  og  fra  alle  lan- 
de, hvor  de  har  været  spredt,  med  deres  klæder  tvættet  hvide 
i  Lammets  blod.  Hermed  slutter  vi  vor  omtale  af  dette  emne. 

Jeg  vil  blot  tilføje,  at  De  forenede  Staters  regering  i  længere 
tid  har  arbejdet  på  at  samle  Josefs  efterkommere  netop  til  det 
sted,  hvor  de  til  sidst  vil  bygge  et  nyt  Jerusalem,  en  Zions 
stad,  ved  hjælp  af  ikke-jøderne,  som  vil  samle  dem  fra  alle  dele 
af  landet:  og  denne  indsamling  er  tydelig  forudsagt  i  Mormons 
Bog  og  andre  åbenbaringer,  og  stedet  er  udpeget  i  forvejen,  og 
tiden  for  dets  fuldbyrdelse  er  fastsat.  Og  med  mindre  ikke-jø- 
derne omvender  sig  fra  deres  vederstyggeligheder  og  indgår  i 
den  samme  pagt,  vil  de  snart  blive  fuldstændigt  udryddet  af 
landet,  således  som  der  står  skrevet  hos  Esajas  60:12:  »Thi 
det  folk  og  rige,  som  ikke  tjener  dig,  skal  gå  til  grunde,  og  fol- 
kene skal  lægges  øde  i  bund  og  grund«.  Og  som  der  er  skrevet 
af  profeten  Nephi  i  Mormons  Bog  (3  Nephi  21.  kap.):  »Og 
sandelig  siger  jeg  jer:  Jeg  giver  jer  et  tegn,  så  I  kan  vide  ti- 
den, når  disse  ting  skal  ske,  da  skal  jeg  indsamle  mit  folk,  Is- 
raels hus,  efter  deres  lange  adsplittelse  og  atter  oprette  mit 
Zion  iblandt  dem.  Og  se,  dette  er  det,  jeg  vil  give  jer  til  tegn, 
thi  sandelig  siger  jeg  jer,  at  disse  ting,  som  jeg  forklarer  for 
jer,  og  som  jeg  herefter  selv  vil  forklare,  og  som  ved  den  Hel- 
ligånds kraft,  som  skal  gives  jer  af  Eaderen,  skal  kundgøres  for 
ikke-joderne,  så  de  kan  få  kundskab  om  dette  folk,  som  er  en 
levning   af  Jakobs   hus,   og   angående    dette   mit   folk,    som   skal 

blive  spredt  af  dem.  Sandelig,  sandelig  siger  jeg  jer,  at  dette 
skal  blive  dem  forkyndt  af  Faderen  og  komme  frem  ved  Fa- 
deren fra  dem  til  jer;  thi  det  er  i  overensstemmelse  med  Fa- 
dersns  visdom,  at  de  slår  sig  ned  i  dette  land  og  bliver  et 
frit  folk  gennem  Faderens  magt,  så  at  denne  kundskab  måtte 
komme  for  dagen  fra  dem  til  en  levning  af  jeres  sæd,  så  Fa- 
derens pagt,  som  han  har  gjort  med  sit  folk,  Israels  hus,  må 
opfyldes.  Når  derfor  dette  værk  og  det  værk,  som  herefter  skal 
udføres  blandt  jer,  skal  komme  frem  fra  ikke-jøderne  til  jeres 
sæd,  som  skal  nedsynke  i  vantro  for  deres  ugudeligheds  skyld; 
thi  således  behager  det  Faderen,  at  det  skal  komme  frem  fra 
ikke-jøderne,  så  han  kan  vise  sin  magt  for  ikke-jøderne  i  den 
hensigt,  at  om  ikke-jøderne  ikke  vil  forhærde  hjertet,  at  de  da 
må  kunne  omvende  sig  og  komme  til  mig  og  blive  døbt  i  mit 
navn  og  få  kundskab  om  de  sande  punkter  i  min  lære,  så  de 
må  blive  regnet  blandt  mit  folk,  Israels  hus.  Og  når  dette  sker, 
og  dine  efterkommere  begynder  at  få  kundskab  om  disse  ting, 
skal  det  være  et  tegn  for  dem,  så  de  kan  vide,  at  Faderens 
værk  allerede  er  begyndt  til  opfyldelse  af  den  pagt,  som  han 
har  gjort  med  folket,  som  er  af  Israels  hus.  Og  når  den  dag 
kommer,  skal  det  ske,  at  konger  skal  holde  munden  tillukket; 
thi  det,  der  ikke  blev  dem  fortalt,  skal  de  se,  og  det,  som  de 
ikke  har  hørt,  skal  de  overveje.  Thi  på  den  dag  skal  Faderen 
for  min  skyld  udføre  et  værk,  som  skal  blive  et  stort  og  un- 
derfuldt værk  blandt  dem;  og  der  skal  findes  sådanne  mellem 
dem,  som  ikke  vil  tro  det,  endskønt  man  forkynder  det  for 
dem.  Men  se,  min  tjeners  liv  skal  være  i  min  hånd;  derfor  skal 
de  ikke  tilføje  ham  nogen  skade,  selvom  han  skal  blive  mis- 
handlet for  deres  skyld.  Dog  vil  jeg  helbrede  ham,  thi  jeg  vil 
vise  dem,  at  min  visdom  er  større  end  djævelens  list.  Derfor 
skal  det  ske,  at  den,  som  ikke  vil  tro  på  mine  ord,  jeg,  som  er 
Jesus  Kristus,  hvilke  ord  Faderen  skal  lade  ham  bringe  til  ikke- 
jøderne  og  skal  give  ham  magt  til  at  bringe  det  frem  for  ikke- 
jøderne  (det  skal  ske,  som  Moses  sagde),  skal  blive  udryddet 
af  mit  folk,  som  tilhører  pagten.  Og  mit  folk,  som  er  en  lev- 
ning af  Jakob,  skal  være  blandt  ikke-jøderne,  ja,  midt  blandt 
dem  som  en  løve  blandt  skovens  vilde  dyr,  som  en  ung  løve 
blandt  fåreflokkene,  der,  når  den  går  igennem  dem,  tramper 
dem  ned  og  sønderriver  dem,  og  ingen  kan  redde  dem.  Deres 
hånd  skal  hæves  over  deres  modstandere,  og  alle  deres  fjender 
skal  udryddes.  Ja,  ve  ikke-jøderne,  dersom  de  ikke  omvender 
sig;  thi  det  skal  ske  på  den  dag,  siger  Faderen,  at  jeg  vil  ud- 
rydde dine  heste,  som  er  midt  iblandt  dig,  og  jeg  vil  ødelægge 
dine  stridsvogne;  og  jeg  vil  lægge  byerne  i  dit  land  øde  og  ned- 
bryde dine  befæstede  steder;  og  jeg  vil  gøre  ende  på  trold- 
dom i  dit  land,  og  du  skal  ikke  mere  have  sandsigere;  og  jeg 
vil  også  ødelægge   dine  udskårne  billeder  og  dine  oprejste  bil- 

ledstøtter  af  din  midte,  og  du  skal  ikke  længere  tilbede  dine 
hænders  værk;  og  jeg  vil  oprykke  dine  lunde  af  din  midte; 
og  jeg  vil  ødelægge  dine  byer.  Og  det  skal  ske,  at  al  løgn  og 
bedrageri,  al  misundelse  og  strid,  præstelist  og  horeri  skal  af- 
skaffes. Thi  det  skal  ske,  siger  Faderen,  at  hver  den,  som  på 
den  dag  ikke  vil  omvende  sig  og  komme  til  min  elskede  søn, 
vil  jeg  udrydde  af  mit  folk,  o  Israels  hus,  og  jeg  vil  nedkalde 
hævn  og  vrede  over  dem,  ja,  over  nationerne,  sådan  som  de 
ikke  har  hørt.  Men  dersom  de  vil  omvende  sig  og  lytte  til  mine 
ord  og  ikke  forhærde  deres  hjerter,  vil  jeg  oprette  min  kirke 
blandt  dem,  og  de  skal  optages  i  pagten  og  blive  regnet  blandt 
disse  overblevne  af  Jakob,  hvem  jeg  har  givet  dette  land  som 
arveland.  Og  de  skal  hjælpe  mit  folk,  resten  af  Jakobs  hus  og 
så  mange  af  Israels  hus,  som  vil  komme,  at  bygge  en  by,  som 
skal  kaldes  det  nye  Jerusalem.  Og  da  skal  de  hjælpe  mit  folk, 
som  er  spredt  over  hele  landet,  til  at  blive  indsamlet  til  det 
nye  Jerusalem.  Og  da  skal  himlens  kræfter  komme  ned  iblandt 
dem;  og  jeg  skal  også  være  midt  iblandt  dem.  Og  på  den  dag 
skal  så  Faderens  værk  begynde,  ja,  når  dette  evangelium  skal 
prædikes  blandt  de  overblevne  af  dette  folk.  Sandelig  siger  jeg 
jer:  På  den  dag  skal  Faderens  værk  begynde  blandt  de  spred- 
te af  mit  folk,  ja,  selv  blandt  de  tabte  stammer,  som  Faderen  har 
ført  ud  af  Jerusalem.  Ja,  da  skal  Faderens  værk  begynde  blandt 
de  adsplittede  af  mit  folk  for  at  berede  vejen,  hvorigennem  de 
kan  komme  til  mig,  så  de  kan  komme  til  mig,  så  de  kan  på- 
kalde Faderen  i  mit  navn.  Ja,  og  da  skal  Faderens  værk  be- 
gynde blandt  alle  nationer,  for  at  vejen  kan  blive  beredt,  hvor- 
igennem hans  folk  kan  blive  ført  hjem  til  deres  arveland.  Og 
de  skal  gå  ud  fra  alle  nationer,  men  de  skal  ej  drage  ud  i  hast 
eller  flygte,  thi  jeg  vil  gå  foran  dem,  siger  Faderen,  og  jeg  vil 
være  bag  dem.« 

O,  I  overblevne  af  Josefs  sæd,  jeres  hemmelighed  er  åben- 
baret, I,  som  er  foragtet,  slået,  adspredt  og  drevet  af  ikke-jø- 
derne  fra  sted  til  sted,  indtil  kun  nogle  få  af  jer  er  tilbage!  O, 
I,  som  er  plaget,  jaget  hid  og  did  af  stormen  og  ikke  trøstet, 
løft  jeres  hoved  og  glæd  jer,  thi  jeres  forløsning  nærmer  sig: 
ja,  vi  har  fundet  jeres  optegnelser,  Guds  orakler,  som  engang 
blev  overleveret  til  jeres  fædre,  og  som  har  været  skjult  for 
jer  i  lang  tid  på  grund  af  jeres  vantro.  Se,  de  skal  snart  blive 
gengivet  til  jer.  Da  skal  I  fryde  jer,  thi  I  skal  forstå,  at  det  er 
en  velsignelse  fra  Guds  hånd;  og  mørkets  skæl  skal  falde  fra 
jeres  øjne,  og  ikke-jøderne  skal  ikke  mere  få  magt  over  jer, 
men  I  skal  indsamles  ved  dem  og  oprejses  igen  og  blive  et  op- 
lyst folk.  Tiden  er  kommet,  ja,  værket  er  allerede  begyndt;  thi 
vi  har  set  jer  blive  samlet  ind  fra  alle  dele  af  landet  til  det 
sted,  Gud  har  beskikket  for  ikke-jøderne  til  at  samle  jer.  Ned- 
læg derfor  jeres  våben,  vægrer  jer  ikke  mere  mod  ikke-jøderne, 

når  de  vil  samle  jeres  forskellige  stammer,  thi  jeres  store 
Guds  hånd  er  i  alt  dette,  og  det  blev  altsammen  forudsagt  af 
jeres  forfædre  for  titusinde  nymåner  siden.  Lad  dem  derfor 
fredelig  fuldbyrde  denne  sidste  venskabstjeneste,  som  en  ven- 
lig erstatning  for  de  forurettelser,  de  har  tilføjet  jer. 

Det  er  med  følelser  dels  af  glæde  og  dels  af  sorg,  jeg  har  be- 
rørt disse  ting;  sorg,  når  jeg  tænker  på,  hvorledes  I  er  blevet 
slået,  og  glæde,  når  jeg  betragter  den  lykkelige  forandring,  som 
nu  venter  jer.  Det  smerter  mig  ligeledes,  når  jeg  lader  tanken 
dvæle  ved  den  frygtelige  ødelæggelse,  som  forestår  ikke-jø- 
derne,  med  mindre  de  omvender  sig.  Men  Jehovas  evige  hen- 
sigter må  fortsætte,  indtil  alle  hans  forjættelser  er  opfyldt,  og 
ingen  kan  forhindre  det:  derfor,  o  Gud,  lad  din  vilje  ske!  Men 
medens  jeg  endnu  dvæler  ved  dette  emne,  med  følelser,  som 
lettere  kan  føles  end  beskrives,  forekommer  det  mig,  at  jeg  kan 
høre  indianernes  melankolske  sang  genlyde  gennem  hans  fø- 
delands skove.  Den  hvisker  således: 

Du,  vore  fædres  store  ånd!  o  bøj  dit  øre, 
hav  medynk  med  den  røde  mand!  hans  bøn  du  høre! 
O,  længe  har  du  tugtet  ham  med  straffen  svær; 
udsluk  din  vredes  ild!  Barmhjertig  mod  ham  vær! 
Når  vil  den  hvide  mand  dog  lade  os  i  ro, 
at  vi  arme  adspredte  i  fred  kan  fæste  bo? 
Vil  du,  at  vi  mod  vestlig  kyst  skal  drives  endnu  hen, 
så  ej  engang  en  levning  af  folket  blir  igen? 
Forbyd  det,  store  ånd,  og  vis  barmhjertighed; 
fra  himlen  send  din  sandhed,  og  giv  os  arme  fred! 
Ræk  ud  din  stærke  arm,  fra  trængsel  os  forløs! 
Og  som  i  fordums  dage  velsignelser  udøs! 


6.  KAPITEL 

Guds  handlemåde  med  menneskene  med 

hensyn  til  åbenharing. 

»Og  han  lod  alle  folk  nedstamme  fra  eet  menneske  og 
lod  dem  bosætte  sig  på  hele  jordens  flade,  og  han  fastsatte 
bestemte  tider  og  landegrænser  for  dem,  for  at  de  skulle 
søge  Gud,  om  de  dog  kunne  famle  sig  frem  til  ham  og  fin- 
de ham,  så  sandt  han  ikke  er  langt  fra  en  eneste  af  os;  thi 
i  ham  lever  og  røres  og  er  vi«.  (Ap.  Gem.  17:26 — 28). 

Af  ovenstående  skriftsted  lærer  vi,  at  alle  mennesker  er  af 
eet  blod;  at  de  er  beskikket  til  at  bo  på  hele  jorden  (Amerika 
ikke  undtaget);  at  Herren  har  fastsat  sine  grænser  for  dem, 
det  vil  sige,  han  har  delt  jorden  mellem  sine  børn  og  givet 
hvert  folk  den  del,  der  syntes  ham  bedst,  f.  eks.  Kanans  land 
til  Israel,  Bjerget  Sejr  til  Esau,  Arabien  til  Ismael,  Amerika  til 

Josefs  efterkommere  o.  s.  v.,  ligesom  en  fader  udstykker  et  stort 
stykke  land  til  sine  børn;  og  endelig,  at  han  har  skænket  alle 
folk  på  jorden  det  privilegium  at  søge  efter  ham  og  finde  ham, 
samt  at  han  ikke  er  langt  borte  fra  nogen  af  dem,  enten  de  så 
er  i  Asien,  Afrika,  Europa  eller  Amerika  eller  endog  på  øerne 
i  havet.  Dersom  nu  et  folk  i  en  hvilken  som  helst  tidsalder  ville 
benytte  sig  af  denne  rettighed,  hvad  ville  det  da  opnå?  Jeg  sva- 
rer »åbenbaring«,  for  intet  folk  har  nogensinde  fundet  eller  kan 
finde  Gud  på  nogen  anden  måde.  Har  menneskenes  børn  nogen- 
sinde fundet  Gud,  så  er  det  sket  ved  direkte  åbenbaring  fra 
ham,  idet  han  har  åbenbaret  sin  vilje  for  dem,  og  dersom  de 
ikke  har  fundet  ham  på  denne  måde,  så  har  de  aldrig  kendt 
ham;  og  hvis  de  fik  åbenbaringer,  var  det  deres  privilegium  al 
nedskrive  dem  til  lærdom  for  deres  børn.  Og  denne  optegnelse 
ville  være  hellig,  fordi  den  indeholdt  Guds  ord,  og  ville  altså 
være  en  hellig  Bibel,  hvad  enten  den  er  skrevet  af  jøderne,  de 
ti  stammer,  nephiterne  eller  ikke-jøderne.  Jeg  vil  lige  så  gerne 
have  evangeliet  skrevet  af  Nephi,  Mormon,  Moroni  eller  Alma, 
som  evangeliet  skrevet  af  Mattæus,  Markus,  Lukas  eller  Johannes. 
Og  jeg  ville  lige  så  gerne  tro  en  åbenbaring,  der  var  givet  i  Ame- 
rika, som  tro  en  åbenbaring,  givet  i  Asien;  thi  hvis  nogensinde 
en  nation  ikke  fik  åbenbaring,  så  var  det,  fordi  den  ikke  havde 
gjort  sig  værdig  dertil,  da  den  blev  tilbudt  dette  privilegium. 
Men  hvorfor  var  da  nogle  folk  overladt  i  mørke  fra  slægt  til 
slægt,  uden  åbenbaringens  lys  til  at  vejlede  dem?  Jeg  svarer, 
fordi  deres  forfædre  i  en  eller  anden  tidsalder  forkastede  åben- 
baring, udstødte  og  dræbte  profeterne  og  vendte  det  døve  øre 
til  det,  som  hører  Gud  til,  indtil  Gud  fratog  dem  det,  som  de 
havde,  og  overgav  det  til  et  andet  folk,  og  lod  dem  fra  slægt  til 
slægt  opvokse  i  uvidenhed,  indtil  han  påny  ville  anse  det  for 
tjenligt  at  sende  sit  lys  og  sin  sandhed  til  dette  folk;  men  de, 
som  ikke  forkastede  noget  lys,  er  ikke  under  fordømmelse,  og 
Guds  barmhjertighed  har  krav  på  dem,  gennem  Kristi  blod, 
som  sonede  for  verdens  synder.  De  hedenske  folk,  som  aldrig 
har  haft  åbenbaringens  lys,  vil  blive  frelst  ved  Kristi  blod, 
medens  deres  forfædre,  som  forkastede  lyset,  bliver  fordømt, 
for  det  er  deres  fordømmelse,  at  da  lyset  kom,  forkastede  de 
det. 

Lad  os  nu  betragte  de  forskellige  tidsaldres  historie.  I  begyn- 
delsen fik  mennesket  lys  ved  direkte  åbenbaring,  thi  Adam, 
Kain  og  Abel  talte  med  Herren.  I  den  næste  tidsalder  havde  de 
ligeledes  åbenbaring,  thi  Enok  vandrede  med  Herren,  og  så 
ikke  blot  Kristi  første  komme,  men  også  hans  andet  komme, 
og  han  sagde:  »Se,  Herren  kommer  med  sine  hellige  titusinder 
for  at  holde  dom  over  alle  og  straffe  alle  de  ugudelige«  o.  s.  v. 
som  det  er  skrevet  i  Judas'  brev.  Heraf  ser  vi,  at  Enok  kendte 
Messias  og  profeterede  om  ham  med   en  apostels  frimodighed. 

I  Noas  dage  var  der  atter  åbenbaring,  og  alle  disse  var  ikke- 
jøder,  eller  rettere  navnet  Israel  var  endnu  ikke  blevet  givet  til 
Jakob  ved  engelen.  Når  det  nu  var  så  mange  ikke-jøders  privile- 
gium at  erholde  Herrens  ord  og  få  kundskab  om  den  sande 
Gud  ved  åbenbaring,  så  må  det  også  have  været  alle  andre  men- 
neskers privilegium,  og  hvis  nogen  sank  ned  i  mørket  og  dyrke- 
de afguder,  indtil  Gud  overlod  dem  til  at  øve  uterlighed  og  al 
anden  slags  vederstyggelighed,  og  til  sidst  tog  sine  orakler  fra 
dem  og  indskrænkede  dem  til  Abraham,  så  var  det,  fordi  de  i 
lang  tid  havde  forkastet  dem  og  gjort  sig  uværdige  til  dem,  så 
det  synes,  som  om  Guds  åbenbaringer  fra  begyndelsen  af  Is- 
raels dage  særlig  blev  givet  til  den  udvalgte  sæd,  der  var  ud- 
valgt netop  med  det  formål,  at  de  kunne  modtage  Guds  orakler, 
præstedømmet,  gudstjenesten  og  de  forjættelser,  som  havde  ek- 
sisteret fra  begyndelsen  blandt  ikke-jøderne,  men  som  disse  for 
længe  siden  havde  gjort  sig  uværdige  til. 

Men  i  tidens  løb  gjorde  Israel  sig  uværdig  til  at  vedblive  at 
have  disse  velsignelser,  ved  at  stene  og  dræbe  profeterne  samt 
ved  at  forkaste  Messias  og  alle  dem,  som  Gud  sendte  til  dem, 
indtil  Gud  tilsidst  tog  riget  fra  dem  som  nation  betragtet,  og  gav 
det  til  ikke-jøderne,  idet  han  bar  over  med  deres  vankundighed 
fra  den  tid,  riget  toges  fra  dem,  indtil  det  atter  blev  gengivet 
til  dem.  Men  så  snart  Guds  rige  var  oprettet  igen  blandt  ikke- 
jøderne,  bød  han  dem  allevegne  at  omvende  sig,  og  dersom  de 
ikke  gjorde  det,  kom  de  under  fordømmelse,  men  ikke  før.  Der- 
imod var  riget  ikke  så  snart  taget  fra  jøderne,  før  dets  frugter 
ophørte  blandt  dem,  og  de  adspredtes  blandt  alle  nationer,  hvor 
de  aldrig  igen  har  hørt  inspirationens  stemme  befale,  at  de 
skulle  omvende  sig.  Og  hvis  nogen  ikke-jøde  har  befalet  dem 
at  omvende  sig  og  lade  sig  døbe  (i  Herrens  navn),  uden  at  være 
inspireret  og  beskikket  til  at  gøre  det,  da  har  man  handlet  uden 
myndighed  overfor  dem.  Ikke,  at  omvendelse  var  nogen  synd, 
men  det  urigtige  bestod  i,  at  man  foregav  at  være  sendt  med 
et  budskab,  uden  at  dette  var  tilfældet,  thi  når  Gud  befaler  men- 
neskene at  omvende  sig,  sender  han  nogen  med  befalingen,  for 
at  de  kan  lære  det  til  dem,  som  det  er  beregnet  for.  Og  hvis 
han  ikke  befaler  dem  at  gøre  noget,  så  forlanger  han  det  heller 
ikke  af  dem.  Den,  som  siger,  at  jøderne  som  et  folk  har  fået  be- 
faling til  at  omvende  sig  og  lade  sig  døbe  i  de  sidste  sytten  hun- 
drede år,  siger  noget,  som  ikke  kan  bevises,  med  mindre  han 
kan  bevise,  at  der  er  sket  ny  åbenbaring  i  det  nævnte  tidsrum, 
hvorved  nogen  blev  beskikket  til  at  gå  til  dem  i  et  sådant  ærin- 
de; heller  ikke  vil  nogen  jødisk  generation,  som  har  levet,  siden 
inspirationen  ophørte,  blive  dømt  for  at  have  forkastet  noget 
budskab  fra  Gud,  da  han  ikke  har  sendt  noget  sådant  til  dem; 
men  deres  forfædre,  som  forkastede  evangeliet,  er  under  for- 
dømmelse. 

Når  mænd  blev  sendt  med  evangeliet  til  ikke-jøderne,  fik 
disse  befaling  til  at  omvende  sig,  og  dette  bud  var  i  kraft,  så- 
fremt de  mænd,  der  forkyndte  det,  var  sendt  med  den  rette 
myndighed  og  inspireret  af  den  Helligånd;  men  da  de  havde 
dræbt  apostlene  og  de  inspirerede  mænd  og  misbrugt  deres  vel- 
signelser, indtil  Gud  tog  dem  bort  og  efterlod  dem  uden  inspi- 
ration, da  faldt  straffen  på  den  slægt;  og  de,  som  har  levet 
senere,  har  aldrig  fået  befaling  til  at  omvende  sig  og  lade  sig 
døbe  (undtagen  ved  ny  åbenbaring),  og  enhver,  som  siger,  at 
Gud  har  befalet  en  ikke-jøde  at  omvende  sig  og  lyde  evangeliet, 
siden  de  dage,  da  inspiration  ophørte,  eller  siden  apostlenes 
og  profeternes  dage  ophørte,  siger  noget,  som  ikke  kan  bevises, 
med  mindre  han  beviser,  at  der  er  sket  åbenbaring  siden  den  tid, 
hvorved  mænd  igen  er  blevet  kaldet  til  at  gå  til  ikke-jøderne  med 
et  sådant  budskab. 

Så  meget  er  vist,  at  Gud  ikke  kræver  mere  af  en  slægt  end  at 
gøre  det,  som  han  befaler;  en  slægt,  som  han  ikke  åbenbarer 
noget  til,  eller  til  hvem  han  ikke  sender  mænd  med  et  budskab 
fra  ham,  har  intet  budskab  at  adlyde  og  intet  at  forkaste,  og 
følgelig  er  der  intet,  der  binder  dem,  undtagen  de  moralske 
grundsætninger  om  ret  og  uret,  som  er  lige  bindende  i  enhver 
tidsalder  i  forhold  til  den  kundskab,  som  folket  har  om  moralsk 
retskaffenhed. 

Men  i  de  sidste  dage  har  Gud  atter  talt  fra  himmelen  og  kal- 
det mænd  til  at  gå  ud,  først  til  ikke-jøderne  for  at  befale  dem 
allevegne  at  omvende  sig  og  adlyde  evangeliet,  og  derefter  til 
jøderne  og  befale  dem  at  omvende  sig  og  adlyde  evangeliet,  og 
på  denne  måde  gengive  det,  som  så  længe  har  været  borte  fra 
jorden.  Og  hvorsomhelst  deres  stemmer  høres  forkynde  denne 
proklamation  i  Jesu  navn,  således  som  han  har  befalet  dem, 
dér  er  folket  forpligtet  til  at  omvende  sig  og  lade  sig  døbe.  Og 
den,  der  omvender  sig  og  bliver  døbt,  skal  blive  frelst,  og  den, 
som  ikke  tror  deres  vidnesbyrd  og  omvender  sig  og  lader  sig 
døbe,  skal  blive  fordømt,  af  den  simple  grund,  at  Gud  har  sendt 
dem  ved  åbenbaring  med  selve  dette  budskab  netop  til  denne 
generation,  og  den,  som  forkaster  den  mindste  af  Guds  tjenere, 
fornægter  ham,  som  sendte  ham,  og  derfor  er  de  under  fordøm- 
melse fra  den  tid.  Men  det  budskab,  som  Gud  har  sendt  disse 
mænd  med,  er  kun  bindende  for  den  slægt,  som  det  er  sendt 
til,  og  er  slet  ikke  bindende  for  dem,  som  er  døde,  før  det  kom; 
heller  ikke  vil  det  være  bindende  for  nogen  slægt,  som  skal 
komme  efter,  med  mindre  Gud  oprejser  mænd  og  sender  dem 
med  det  samme  evangelium,  og  så  vil  den  slægt,  til  hvem  han 
sender  dem,  blive  frelst  eller  fordømt,  eftersom  de  modtager  el- 
ler forkaster  deres  vidnesbyrd. 

Man  stiller  os  ofte  det  spørgsmål:  »Når  Gud  har  sendt  mænd 
med    visse    sandheder,    som    er    bindende    for    menneskene,    og 

uden  hvilke  de  ikke  kan  blive  frelst,  hvad  vil  der  så  blive  af  de 
gode  mennesker,  som  er  døde  før  dette  budskab  kom?«  Jeg  sva- 
rer, at  dersom  de  adlød  det  budskab,  som  Gud  sendte  til  deres 
egen  generation,  så  vil  de  blive  frelst,  men  hvis  ikke,  vil  de  bli- 
ve fordømt.  Men  hvis  Gud  ikke  sendte  noget  budskab  til  hin  ge- 
neration, da  har  de  ikke  forkastet  noget,  og  følgelig  er  de  ikke 
under  nogen  fordømmelse;  de  vil  derfor  opstå  til  doms  over 
denne  slægt  og  fordømme  den,  thi  hvis  de  havde  fået  samme 
velsignelser,  som  nu  tilbydes  os,  ville  de  uden  tvivl  have  mod- 
taget dem  med  glæde.  Årsagen  til  fordømmelse  er  i  alle  tids- 
aldre aldrig  andet  end  forkastelse  af  det  budskab,  som  Gud  sen- 
der til  dem,  medens  de  foregiver  at  holde  fast  ved  det,  som 
han  sendte  i  tidligere  tider. 

Ve  eder,  I  skriftkloge  og  farisæere,  I  øjenskalke!  I  pryder 
profeternes  grave  og  siger:  »Havde  vi  levet  i  vore  fædres  dage, 
ville  vi  ikke  have  stenet  og  dræbt  profeterne,  som  de  gjorde.« 
Men  I  er  selv  vidnesbyrd  om,  at  I  tillader  eders  fædres  gernin- 
ger, thi  de  dræbte  profeterne,  og  I  pryder  deres  grave.  Dette 
var  Frelserens  vidnesbyrd  blandt  jøderne,  som  foregav  at  holde 
fast  ved  deres  fordums  profeter  og  på  samme  tid  forkastede 
Jesus  og  hans  apostle.  Og  således  er  det  også  nu  i  det  nittende 
århundrede.  I  såkaldte  kristne  pryder  Messias's  og  hans  fordums 
apostles  grave,  og  bygger  endda  prægtige  kirker  til  minde  om 
dem  og  kalder  dem  Sankt  Pauls  Kirke,  Sankt  Petri  Kirke,  Sankt 
Johannes  Kirke  o.  s.  v.,  og  I  siger:  »Hvis  vi  havde  levet  i  apost- 
lenes dage,  ville  vi  ikke  have  stenet  og  dræbt  dem.«  Men  I  er 
selv  vidner  til,  at  I  tillader,  at  jeres  fædres  gerninger  udførtes, 
thi  de  dræbte  apostlene,  og  I  bygger  kirker  til  ære  for  dem, 
medens  I  samtidig  ville  lukke  døren  for  en  profet  eller  en 
apostel,  hvis  han  trådte  frem  og  bar  vidne  om  det,  Gud  havde 
sendt  ham  for  at  bevidne;  thi  I  siger,  at  der  skal  ikke  mere  væ- 
re profeter  eller  apostle  på  jorden,  og  I  kalder  ham  uden  videre 
for  en  falsk  profet;  og  hvis  pøbelen  rejser  sig  og  dræber  ham, 
eller  sætter  ild  på  hans  hus  eller  ødelægger  hans  ejendele,  vil 
I  enten  glæde  jer  derover  eller  ganske  roligt  bifalde  gerningen 
eller  måske  råbe:  »Falske  profet!«,  medens  der  fra  pressen  og 
prædikestolene  flittigt  udbredes  alle  slags  løgne  om  ham.  Ve 
jer,  I  præster,  farisæere  og  øjenskalke!  Men  opfyld  kun  jeres 
fædres  mål:  thi  som  de  gjorde,  sådan  gør  I.  Hævnen  hører  Gud 
til,  han  vil  hastigt  komme  frem  til  hævn  for  at  befri  sine  ud- 
valgte, som  anråber  ham  dag  og  nat. 

Men  vi  må  tilbage  til  vort  emne:  Åbenbaring.  »Der  er  intet 
skjult,  som  ikke  skal  blive  åbenbaret,  og  intet  hemmeligt,  som 
ikke  skal  blive  kendt«.  Dette  var  en  af  Frelserens  ytringer.  Og 
endvidere,  »Herrens  kundskab  skal  dække  jorden,  ligesom  van- 
det skjuler  havets  bund.«  Nu  vil  jeg  spørge,  hvorledes  skal  denne 
store   forandring   ske?   Jeg   ved    ingen    bedre   måde   at   besvare 

dette  spørgsmål  på  end  at  anføre  Herrens  egne  ord  i  Nephis 
profeti,  Mormons  Bog,  2  Nephi  29:11 — 14:  »Thi  jeg  befaler  alle 
mennesker,  både  i  øst  og  vest  og  i  nord  og  syd  og  på  øerne  i 
havet,  at  de  skal  skrive  de  ord,  jeg  taler  til  dem;  thi  ud  af  bø- 
gerne, som  skal  skrives,  vil  jeg  dømme  verden,  enhver  efter 
sine  gerninger,  efter  det,  som  er  skrevet.  Thi  se,  jeg  skal  tale 
til  jøderne,  og  de  skal  skrive  det,  og  jeg  skal  også  tale  til 
nephiterne,  og  de  skal  skrive  det,  og  jeg  skal  også  tale  til  de 
andre  stammer  af  Israels  hus,  som  jeg  har  ført  bort,  og  de  skal 
skrive  det,  og  jeg  skal  også  tale  til  alle  folk  på  jorden,  og  de 
skal  skrive  det.  Og  det  skal  ske,  at  jøderne  skal  få  nephiternes 
o^d  og  nephiterne  jødernes  ord;  og  nephiterne  og  jøderne  skal 
få  Israels  tabte  stammers  ord,  og  Israels  tabte  stammer  skal  få 
nephiternes  og  jødernes  ord.  Og  det  skal  ske,  at  mit  folk,  der  er 
af  Israels  hus,  skal  samles  hjem  til  deres  ejendomsland,  og  mit 
iord  skal  også  samles  til  eet.  Og  jeg  vil  vise  dem,  der  strider 
mod  mit  ord  og  mod  mit  folk,  som  er  af  Israels  hus,  at  jeg  er 
Gud,  og  at  jeg  gjorde  pagt  med  Abraham,  for  at  jeg  ville  ihu- 
komme hans  sæd  for  evigt.« 

SLUT 

firev  fra  rfmerika 

St.  Anthony,  Idaho,   15.   oktober   1953. 
Til  mine  kære  søskende  og  venner  i  hele  Danmark! 

Jeg  vil  gerne  gennem  »Stjernen«  sende  jer  alle  mine  bedste  hilse- 
ner q%  ønsker.  Først  og  fremmest  vil  jeg  gerne  takke  alle  dem,  der 
har  skrevet  så  venlige  breve  til  mig,  efter  at  jeg  er  vendt  hjem  fra  det 
kære,  dejlige  Danmark. 

Jeg  ville  gerne  skrive  til  hver  eneste  af  jer,  men  da  jeg  er  sikker 
på,  at  I  alle  ved,  jeg  ikke  kan  skrive  på  dansk,  hvad  jeg  er  meget 
ked  af,  måtte  jeg  skrive  på  engelsk,  og  det  ville  ikke  være  af  interesse 
for  jer. 

Ord  kan  ikke  udtrykke,  hvor  meget  jeg  savner  jer  allesammen. 
Hvot-  ville  jeg  gerne  have  været  med  i  Odense,  da  den  nye  kirke- 
bygning blev  indviet. 

Den  danske  mission  har  fostret  mange  gode  mennesker,  som  har 
væ^et  en  stor  velsignelse  for  kirken.  Deres  eksempel  og  deres  tro- 
fasthed har  været  et  middel  til  at  sprede  dette  det  eneste  sande 
evangelium  til  alle  dele  af  jorden.  Efterhånden  som  vi  ser  kirken 
vokse,  vokser  vort  vidnesbyrd  sig  stærkere,  ja,  i  sandhed,  den  lille 
sten,  som  Profeten  Daniel  talte  om,  ruller  hurtigere  og  hurtigere, 
og  flere  folk  bliver  overbevist  om,  at  denne  kirke,  der  er  kendt  som 
Jesu  Kristi  Kirke  af  Sidste  Dages  Hellige,  virkelig  er  den  samme, 
som  blev  oprettet  af  vor  elskede  Frelser,  da  han  var  her  på  jorden. 
Jeg  håber  og  beder,   at  alle  I,   som   har  modtaget   evangeliet  og  har 

fået  et  vidnesbyrd  om,  at  det  er  sandt,  altid  vil  være  klar  over,  at 
den  største  velsignelse,  som  kan  komme  til  Herrens  børn  her  på 
jorden  og  i  det  kommende  liv,  er  kommet  til  jer,  fordi  I  har  modtaget 
evangeliet  og  er  blevet  medlemmer  af  den  eneste  sande  kirke  på 
jorden. 

Hvor  er  jeg  glad  for,  at  det  har  været  mit  privilegium  at  rejse  til 
de  forskellige  nationer  på  jorden  og  forkynde  det  evige  evangeliums 
sandheder.  Siden  jeg  er  kommet  hjem,  har  jeg  i  høj  grad  glædet  mig 
over  at  have  haft  lejlighed  til  at  høre  vidnesbyrd  fra  Herrens  tjenere, 
hans  profeter  og  apostle,  således  som  vi  hørte  det  ved  den  nylig  af- 
holdte general-konference. 

Jeg  har  haft  meget  travlt,  siden  jeg  kom  hjem,  idet  jeg  er  blevet 
kaldt  til  forskellige  stave  og  wards  for  at  tale,  og  når  jeg  gør  det,  er 
jeg  altid  stolt  af  at  omtale  det  kære  Danmark,  dets  skønhed  og  dets 
dejlige   befolkning. 

Den  8.  og  9.  august  var  der  skandinavisk  konference  i  Provo.  Det 
var  en  vidunderlig  oplevelse.  Mange  af  dem,  der  har  forladt  Dan- 
mark og  især  fra  den  sidste  tid,  var  der.  Jeg  glædede  mig  meget 
over  at  træffe  mange  af  dem.  Søndag  efter  det  afsluttende  møde  ved 
general-konferencen  var  der  også  en  skandinavisk  konference  i  As- 
sembly  Hall  på  Tempelpladsen,  og  der  var  stuvende  fuldt  af  skan- 
dinaver. Atter  traf  jeg  mange  fra  Danmark,  og  også  her  blev  jeg  bedt 
om  at  tale.  Ældste  LeGrand  Richards  af  De  Tolvs  Råd  var  sammen 
med  os  og  repræsenterede  kirkens  generalautoriteter. 

Jeg  er  glad  for  at  kunne  fortælle,  at  alle  dem,  jeg  har  mødt  her 
og  som  er  kommet  fra  Danmark,  synes  lykkelige  og  taknemmelige 
for  at  være  her. 

Til  slut  vil  jeg  gerne  igen  udtrykke  min  tak  for  al  den  venlighed, 
som  I  kære  mennesker  i  Danmark  viste  mig.  Jeg  skal  aldrig  glemme 
jer.  Jeg  vil  også  gerne  til  slut  endnu  en  gang  bære  mit  vidnesbyrd 
for  jer.  I  har  hørt  det  mange  gange,  og  jeg  bevidner,  at  det  er  sandt. 
Mine  erfaringer  fra  Danmark  og  efter  at  jeg  er  kommet  hjem  har 
styrket  det.  Aldrig  i  mit  liv  har  jeg  tydeligere  vidst,  at  Herren  igen 
har  talt  fra  himlen  og  gengivet  sin  kirke  for  sidste  gang,  og  som 
dens  grundvold  oprettet  profeter  og  apostle,  og  jeg  bærer  ydmygt  vid- 
nesbyrd for  jer,  at  de  vil  blive  der,  til  Herren  selv  og  hans  enbårne 
Søn  Jesus  Kristus  skal  komme  til  jorden  og  de  retfærdige  slutte  sig 
til  dem  og  leve  på  en  ny  jord,  som  oprettes  gennem  deres  magt  og 
herlighed. 

Må  vi  leve  således,  at  vi  vil  være  blandt  dem,  som  Faderen  vil 
være  lykkelig  over  at  kalde  sine  trofaste  og  sande  følgesvende.  Glem 
ikke,  at  evigt  liv  er  den  største  gave,  Herren  kan  give  sine  børn, 
men  kun  gennem  vor  trofasthed  vil  det  blive  vor  lykkelige  lod.  Må 
dette  være  alle  de  menneskers  lykkelige  lod,  som  har  modtaget  evan- 
geliet, og  må  de  hellige  i  Danmark  være  blandt  dem,  som  han  vil 
kalde   sine   velsignede. 

Jeres  hengivne  ven  og  broder  William  M.  Hansen. 

Jule-legende 


Der  var  engang  et  lille  barn,  som  juleaften  vandrede  gennem  ga- 
derne i  en  stor  by  helt  alene. 

Der  var  mange  fædre  og  mødre,  som  skyndte  sig  hjem  med  masser 
af  pakker  til  deres  børn,  og  nogle  kørte  forbi  i  fine  vogne,  den  ene 
efter  den  anden,  for  at  komme  hjem  og  fejre  den  dejlige  fest  sammen 
med  deres  børn. 

Dette  lille  barn  syntes  ikke  at  have  noget  hjem,  men  vandrede  op 
og  ned  og  så  ind  ad  vinduerne  og  stirrede  på  lysene.  Ingen  syntes 
at  lægge  mærke  til  den  lille  undtagen  herr  Frost,  som  bed  i  barnets 
bare  fødder  og  fingre,  og  herr  Vind,  som  næsten  bragte  tårer  frem 
i  barnets  øjne  med  sin  blæst.  Det  var  koldt,  meget  koldt  den  aften. 

Op  og  ned  ad  gaden  gik  det  lille  barn,  og  alle  gaderne  var  fulde  af 
sne  og  is.  Barnet  havde  hverken  sko  eller  strømper  på;  men  skønt 
det  var  koldt,  var  den  lille  glad,  for  det  var  juleaften,  og  hele  verden 
syntes  også  at  være  glad. 

Allevegne  strømmede  lyset  ud  af  vinduerne,  og  hvis  man  kiggede 
ind,  kunne  man  se  de  smukke  lys  og  juletræerne.  I  nogle  af  husene 
var  træerne  fyldt  med  gaver  til  børnene,  og  et  sted,  hvor  barnet  kig- 
gede ind,  sprang  børnene  omkring  og  legede,  og  deres  muntre  lat- 
ter lød  så  højt  gennem  huset,  at  det  kunne  høres  gennem  de  tykke 
mure  og  døre  helt  ud  på  gaden. 

Det  lille  barn  var  glad,  ligesom  de  var,  og  klappede  i  hænderne  og 
sagde:  »Åh,  de  er  så  lykkelige  derinde!  De  vil  sikkert  dele  med  mig 
og  lade  mig  komme  ind  i  det  varme,  dejlige  værelse  og  synge  og 
lege«. 

Og  de  små  fødder  trippede  op  ad  den  store,  brede  trappe,  og  uden 
frygt  bankede  barnet  let  på  døren. 

Og  døren  åbnedes. 

Der  stod  en  høj  tjener. 

Han  så  på  det  lille  barn,  men  rystede  bedrøvet  på  hovedet  og  sag- 
de: »Gå  ned  ad  trapperne.  Der  er  ikke  plads  til  dig  herinde«.  Han 
så  så  bedrøvet  ud,  da  han  sagde  det,  for  han  tænkte  sandsynligvis 
på  sine  egne  små  børn  derhjemme  og  var  glad,  fordi  de  ikke  var 
ude  i  kulden. 

Gennem  den  åbne  dør  skinnede  et  lys  —  åh,  sådan  et  strålende  lys 
—  og  der  var  så  dejligt  varmt! 

Men  barnet  vendte  om  og  gik  ud  i  kulden  og  mørket  og  forstod 
ikke,  hvorfor  tjeneren  talte  således;  for  børnene  ville  sikkert  have 
været  glade  for  at  få  en  ny  legekammerat,  som  kunne  tage  del  i  deres 
glade  juleaften. 

Men  børnene  vidste  ikke,  at  det  lille  barn  havde  banket  på. 

Gaden  syntes  koldere  og  mørkere  for  barnet  end  før,  og  de  oplyste 
vinduer  var  ikke  nær  så  strålende,  fordi  barnet  var  bedrøvet.  Men 
alle  steder,  på  begge  sider  af  den  brede  gade,  strømmede  lyset  ud, 

og  det  var  næsten  lige  så  lyst  som  om  dagen;  og  den  skønhed,  der  var 
alle  steder,  gjorde  det  lille  barn  glad  igen. 

Den  store  by  var  fuld  af  Ivkkelise  hjem  den  aften,  og  kulden  uden- 
for var  helt  glemt.  Alle  tænkte  kun  på  den  glade  juletid,  og  uden 
tvivl  troede  de,  at  hvert  eneste  menneske  i  hele  den  vide  verden  og- 
så var  lykkelig. 

Længere  og  længere  bort,  helt  ned,  hvor  husene  ikke  var  helt  så 
store  og  smukke,  vandrede  det  lille  barn.  Der  synles  at  være  børn 
i  næsten  alle  husene,  og  de  dansede  og  var  lystige;  der  var  jule- 
træer i  næsten  hvert  eneste  hus  med  smukke  dukker  og  legetøj;  der 
var  trompeter  og  billedbøger  og  alle  andre  slags  deilige  ting;  og  et 
sted  hang  der  et  sødt  lille  lam,  lavet  af  hvidt  uld,  til  et  af  børnene. 

Barnet,  som  var  standset  foran  vinduet,  så  og  så  på  det  smukke 
legetøj,  og  idet  han  krøb  helt  hen  til  ruden,  bankede  han  let  på 
den.  En  lille  pige  kom  hen  til  vinduet  og  så  ud  på  den  mørke  gade 
og  fik  øje  på  barnet.  Men  hun  rynkede  blot  panden,  rystede  på  ho- 
vedet og  sagde:  »Kom  igen  en  anden  gang,  for  vi  kan  ikke  tage  os 
af  dig  nu«,  og  så  gik  hun  igen. 

Det  lille  barn  vendte  tilbage  til  kulden  og  gik  bedrøvet  videre, 
idet  han  sasde:  »Vil  slet  insren  dele  den  deilife  lul  med  mig?  Lyset 
er  så  strålende,  og  ieg  holder  så  meget  af  det!«  Rarnet  vandrede  vi- 
dere og  videre,  og  kunne  nu  næsten  ikke  se  lyset  for  tårer. 

Gaden  blev  mørkere  og  smallere;  længere  oa,  længere  travede  den 
lille.  Det  blev  sent.  Barnet  mødte  næsten  ikke  en  eneste,  medens 
han  gik,  og  hele  den  ydre  verden  var  stille  og  kold. 

Foran  ham  viste  der  sig  pludselig  en  enkel,  klar  lysstråle,  som 
skinnede  lige  gennem  mørket  ind  i  barnets  øjne.  Barnet  smilede  og 
sagde:  »Jeg  vil  gå  hen  og  se,  om  de  vil  dele  deres  jul  med  mig«.  Idet 
han  skyndte  sig  forbi  alle  de  andre  huse,  gik  den  lille  lige  hen  til 
vinduet,  hvorfra  lyset  strømmede  ud.  Det  var  sådant  et  fattigt,  lille, 
lavt  hus,  men  barnet  så  kun  lyset  i  vinduet,  for  der  var  hverken  gar- 
diner eller  skærm  for.  Hvor  tror  I,  lyset  kom  fra?  Fra  et  lille  bitte 
tællelys!  Men  for  den  lille  vandrer  syntes  det  lige  så  klart  som  so- 
len. Det  var,  fordi  barnet  var  glad  igen.  Lyset  var  anbragt  i  en  gam- 
mel kop  med  knækket  hank,  og  i  den  samme  kop  var  der  stukket 
en  lille  grangren,  og  det  var  alt  det  juletræ,  de  havde. 

Og  hvem  tror  I,  der  var  i  huset? 

En  yndig  moder  med  et  lille  barn  på  skødet  og  en  lille  pige  ved 
siden  af  sig.  Børnene  så  begge  ind  i  deres  moders  ansigt  og  lyttede 
til  hendes  ord.  Nogle  få  stykker  kul  brændte  på  ilden,  hvad  der 
gjorde  det  lyst  og  varmt  derinde.  Barnet  krøb  nærmere  til  ruden  og 
bankede.  De  lyttede  alle. 

»Skal  jeg  åbne  døren,  moder?«  spurgte  den  lille  pige. 

»Ja,  selvfølgelig,  mit  barn.  Ingen  må  være  ude  i  kulden  på  den 
dejlige  juleaften.  Luk  døren  op,  og  lad  den  fremmede  komme  ind«. 

Døren  blev  åbnet  på  vid  gab,  og  den  lille  pige  så  ud  i  mørket;  da 
hun  så  barnet,  rakte  hun  sin  lille  hånd  ud  for  at  hjælpe.  Barnet  kom 

ind  —  ind  i  lyset  og  varmen.  Så  rakte  moderen  sin  hånd  ud  og  rørte 
ved  det  lille  barn.  Børnene  sagde:  »Du  kære  lille  barn,  du  fryser  jo, 
kom  og  lad  os  varme  dig  og  elske  dig,  og  så  skal  du  have  noget  af 
vor  jul !« 

Den  lille  krøb  ned  fra  sin  moders  skød,  og  hun  trak  den  lille  frem- 
mede hen  til  sig,  og  børnene  stod  ved  hendes  knæ,  og  de  varmede 
de  kolde  hænder  og  fødder  og  gned  dem,  og  glattede  de  uglede  krøl- 
ler, og  kyssede  barnets  ansigt;  moderen  lagde  armen  om  alle  de  tre 
små  børn,  og  lyset  og  ilden  skinnede  over  dem  alle,  og  alt  var  så 
stille. 

Og  moderens  milde  stemme  talte  ud  i  stilheden:  »Kære  børn,«  sag- 
de hun,  »skal  jeg  fortælle  jer  den  virkelige  julehistorie?« 

Børnene  sagde  »ja«,  og  moderen  begyndte: 

»For  mange,  mange  år  siden,  netop  på  denne  aften,  var  nogle  hyr- 
der ude  på  marken  og  vogtede  deres  får.  De  små  lam  sov,  og  de  store 
sov  også.  Stjernerne  skinnede  strålende  og  klart  over  deres  hoveder, 
og  alt  var  stille  nedenunder.  Hyrderne  sad  ved  siden  af  hinanden 
uden  at  sige  noget,  lænede  sig  mod  deres  stokke  og  rørte  sig  næsten 
ikke. 

Pludselig  viste  der  sig  et  strålende  lys  rundt  om  dem  gennem  mør- 
ket; de  vidste  ikke,  hvad  det  var,  og  de  blev  alle  bange. 

Så  kom  en  engel,  hvid  og  skøn,  hen  til  dem  gennem  lyset  og  sag- 
de til  dem,  at  de  skulle  ikke  være  bange,  for  der  skulle  komme  stor 
glæde  og  fryd  til  hele  verden.  Det  var  et  lille  barn,  som  skulle  blive 
deres  konge  og  frelse  dem  fra  alt  ondt  og  al  lidelse  og  gøre  megef 
godt  for  dem  og  alle  andre  mennesker.  Engelen  viste  så  hyrderne, 
hvor  de  skulle  finde  ham,  og  sagde,  at  han  ville  være  svøbt  og  ligge 
i  en  krybbe. 

»Og  pludselig  var  der  med  engelen  en  mangfoldig  himmelsk  hær- 
skare, der  lovpriste  Gud  og  sagde:  Ære  være  Gud  i  det  højeste!  og 
på  jorden  fred  i  mennesker,  der  har  hans  velbehag«.  Og  et  vidun- 
derligt lys  var  over  dem,  og  da  engelen  igen  havde  forladt  dem  og  var 
vendt  tilbage  til  himmelen,  sagde  hyrderne  til  hinanden:  »lad  os  gå 
hen  og  se  dette  barn,  som  engelen  har  fortalt  os  om«. 

Og  så  forlod  de  deres  lam,  som  sov  på  marken,  og  tog  deres  stokke 
i  hænderne  og  gik  afsted. 

Det  var  en  lang  vej,  men  en  strålende  stjerne  lyste  foran  dem,  og 
de  fulgte  den  lige  til  det  sted,  som  engelen  havde  fortalt  dem  om. 
Og  de  fandt  det  lille  barn  liggende  i  krybben,  og  da  de  havde  set 
ham,  fortalte  de  alle  de  folk,  som  kom  for  at  se  barnet,  om,  hvad  de 
havde  set  den  nat  på  marken,  og  hvorledes  engelen  havde  fortalt 
dem,  at  de  skulle  gå  hen  og  se  barnet,  og  om  det  vidunderlige  lys, 
som  havde  forskrækket  dem;  og  hvorledes  den  himmelske  hærskare 
havde  sunget.  Alle,  der  hørte  det,  undredede  sig  over  de  ting,  som 
hyrderne  fortalte  dem.  Det  lille  barns  moder  var  meget  glad  og  hu- 
skede alle  disse  ting. 

De  venlige  hyrder  forlod  barnet  og  gik  tilbage  til  deres  hjord  og 
fortalte  alle,  de  mødte,  om  det  lille  barn. 

De  kaldte  barnet  Jesus,  og  barnet  voksede  op  og  blev  stærk  og 
smuk,  og  Jesus  lærte  hele  verden,  hvordan  de  skulle  elske  hveran- 
dre og  være  gode,  ligesom  vor  Fader  i  himmelen  er  god  og  elsker  os. 

Moderens  blide  stemme  tav.  Lyset  i  værelset  var  blevet  klarere, 
indtil  det  nu  skinnede  som  solen;  fra  gulv  til  loft  var  alt  lyst  som 
om  dagen.  Og  se,  da  de  små  børn  vendte  sig  om  for  at  se  på  det 
fremmede  lille  barn,  var  moderens  skød  tomt;  der  var  intet  at  se; 
barnet  var  borte,  men  lyset  var  stadig  i  værelset. 

»Børn«,  sagde  moderen  roligt,  »jeg  tror,  vi  har  haft  det  rigtige 
Jesusbarn  hos  os  i  aften«.  Og  hun  trak  sine  to  små  børn  ind  til  sig 
og  kyssede  dem,  og  der  var  stor  glæde  i  det  lille  hjem. 

Fra  »A  Story  to  Tell«.. 

Mormonernes  Jerusalem  - 

byen  ved  den  store  saltsø 

Salt  Lake  City  —  en  renslikket  by,   der  først  og  fremmest  er 
mormonernes  hellige  stad,  men  byder  turisterne  udsøgt  service. 


I  mange  af  de  social-demokraliske  blade  Danmark  over  har 
der  fornylig  været  en  stort  opsat  artikel  om  »Mormonernes  Je- 
rusalem —  byen  ved  den  store  saltsø«,  skrevet  af  A-pressens 
udsendte  medarbejder,  redaktør  Helmer  Sørensen.  Artiklen  var 
i  alle  blade  forsynet  med  store  billeder  fra  Salt  Lake  City,  bl.  a. 
med  templet.  —   Vi  bringer  hermed  et  uddrag  af  artiklen. 


Mellem  Rocky  Mountains  nøgne  bjergrygge  ved  den  salte  Salt  Lake 
ligger  mormonernes  højborg,  Salt  Lake  City.  Byen  ligger  på  det  sted, 
hvor  man  kun  har  kunnet  vente  ufrugtbarhed  og  et  minimum  af  liv. 
Det  var  her,  Brigham  Young  i  1847  grundlagde  staten  Utah,  der  se- 
nere blev  en  af  de  48  amerikanske  stater.  Brigham  Young  havde  ført 
sine  tilhængere,  der  måtte  gennemgå  frygtelige  trængsler,  før  de  nåe- 
de frem  til  Salt  Lake-dalen,  gennem  det  meste  af  Amerika.  Ingen  ste- 
der onskede  man  mormonerne,  der  havde  gjort  sig  mest  kendt  gen- 
nem flerkoneri.  Det  tillades  ikke  mormonerne  i  dag,  idet  det  er  i 
strid  med  den  amerikanske  stats  love,  og  heller  ikke  bevægelsen  som 
sådan  har  meget  at  hente  hjem  ved,  at  en  mand  kan  tillade  sig  at 
holde  flere  koner. 

Midt  i  denne  ørken  blev  mormonernes  by  grundlagt,  Salt  Lake  City, 
og  det  varede  ikke  længe,  før  en  by  begyndte  at  rejse  sig.  I  virkelig- 
heden var  mormonerne  flittige  og  arbejdsomme  mennesker.  Tanken 
om  at  skulle  møde  sin  kone  eller  mand  efter  døden  og  fortsætte  fa- 
milielivet, som  det  havde  formet  sig  på  jorden,  tiltalte  bevægelsens 
tilhængere. 

Det  var  Joseph  Smith,  der  startede  denne  ejendommelige  bevæ- 
gelse. 

Joseph  Smith  var  ikke  mere  end  14  år,  da  han  fortalte,  at  en  engel 
havde  vist  sig  for  ham.  Joseph  fandt  svaret  på  sine  spørgsmål  i  Ja- 
kobs brev  i  Det  nye  Testamente,  hvor  der  står  i  1.  kapitels  vers  5: 
»Men  hvis  nogen  fattes  visdom,  han  bede  derom  til  Gud,  som  giver 
alle  gerne  og  uden  bebrejdelse,  så  skal  den  gives  ham«.  En  tidlig  for- 
årsmorgen i  1820  satte  drengen  sig  i  en  lille  lund  i  nærheden  af  hjem- 
met og  bad  Gud  om  visdom,  og  ved  den  lejlighed,  fortæller  han,  fik 
han  sit  syn.  Han  fortæller,  at  synet  viste  sig  for  ham  i  et  lyshav,  der 
var  som  solen,  og  i  lyset  så  han  to  skikkelser.  Den  ene  spurgte  om 
hans  navn  og  sagde  så  til  den  anden:  »Det  er  min  elskede  Søn.  Hør 
ham!« 

De  samme  engle  sagde  ham,  at  han  ikke  skulle  slutte  sig  til  nogen 
af  de  bestående  kirker.  Da  drengen  fortalte  om  sit  syn,  trak  man  på 
smilebåndet,  men  tre  år  senere  fortalte  han,  at  han  havde  haft  endnu 
et  syn,  og  at  han  nu  var  blevet,  som  han  sagde,  »et  nyt  vidne  for 
Kristus«. 

Men  det  var  altså  denne  Joseph  Smith,  der  blev  grundlæggeren  af 
den  bevægelse,  som  vi  bedst  kender  som  Mormonerne  eller  De  sidste 
dages  hellige.  I  sit  syn  havde  den  unge  bondedreng  også  fået  over- 
givet Mormons  bog,  som  blev  oversat  og  nu  sidestilles  med  Bibelen 
—  eller  som  mormonerne  selv  siger:  et  uundværligt  supplement  til 
den  hellige  bog. 

I  1830  organiserede  Joseph  Smith  sin  kirke.  Tilhængerne  af  den 
mærkelige  lære  blev  forfulgt  af  anderledes  tænkende.  Mange  anså  Jo- 
seph Smith  for  en  gal  mand  eller  svindler,  men  tilhængere  fik  han, 
og  de  kom  ud  for  samme  forfølgelse,  som  han  selv  var  blevet  udsat 
for.  Smith  besluttede  at  flytte  med  sine  tilhængere,  og  rejsen  gik  nu 
ustandseligt  fra  stat  til  stat  —  fra  New  York  til  Ohio,  fra  Ohio  til 
Missouri,  fra  Missouri  til  Illinois,  fra  Illinois  til  Rocky  Mountains, 
hvor  mormonnerne   endelig  fandl   fred. 

Da  Joseph  Smith  døde,  efterfulgte  Brigham  Young  ham  som  bevæ- 
gelsens leder.  Smith  døde,  før  de  forfulgte  mormoner  var  nået  frem 
til  den  store  saltsø,  og  det  var  Brigham  Young,  der  skulle  vælge  ste- 
det, hvor  momonerne  endelig  kunne  slå  sig  ned. 

Og  ikke  så  snart  havde  mormonerne  begyndt  deres  tilværelse  i  det 
store  golde  øde,  før  de  begyndte  at  organisere  deres  kirke.  Brigham 
Young  synes  at  have  været  en  stor  organisator.  Fra  seks  medlemmer 
i  1830  voksede  tilslutningen  til  mormonismen,  og  i  dag  omfatter  be- 
varelsen mere  end  en  million  medlemmer.  Der  findes  mormoner  jor- 
den over,  men  Salt  Lake  City  er  det  store  hovedkvarter  —  mormo- 
nernes hellige  by,  som  bedst  kan  sammenlignes  med  jødernes  Jeru- 
salem. 

Midt  i  Salt  Lake  City  ligger  mormonernes  helligdom  omkring  en 
smuk  grøn  plads  med  skyggefulde  træer,  Temple  Square  har  man 
kaldt   denne   plads.   Det  er  mormonernes  allerhelligste,  og  da   det  er 

forbudt  mormonerne  at  ryge,  er  al  tobaksrygning  på  pladsen  absolut 
forbudt   for  alle  besøgende. 

Fra  Temple  Square  udgår  alle  Salt  Lake  Citys  hovedgader.  Tempel- 
pladsen er  byens  centrum.  Her  ligger  tabernaklet  og  templet,  og  hver 
eneste  dag  i  turistsæsonen  besøges  stedet  af  tusinder  af  turister.  1 
løbet  af  et  år  har  man  over  een  mdlion  turister.  Man  kommer  frit 
rundt  under  kyndig  vejledning  —  der  tages  ingen  entré. 


Ude  fra  minder  tabernaklet  nærmest  om  en  stor  badmintonhal. 
Det  er  omkring  tabernaklet,  turistattraktionerne  grupperer  sig.  Her 
findes  et  stort  orgel,  og  her  giver  mormonkoret  koncerter. 

Templet  derimod  har  man  kun  adgang  til,  hvis  man  virkelig  er  mor- 
mon. Det  er  umuligt  at  komme  indenfor  dets  mure,  hvis  man  ikke  er 
medlem  af  bevægelsen,  så  det  er  lukket  land.  Her  foregår  dåbshand- 
lingen, og  her  foregår  brylluppet  —  ingen  udenforstående  har  ad- 
gang til   disse  handlinger. 

Allerede  fra  klokken  syv  morgen  begynder  omvisningerne  af  turi- 
sterne, og  samtidig  spilles  der  sagte  orgelmusik,  der  kan  høres  over 
hele  det  store  terræn  gennem  højttalere.  Man  hører  dem  næsten  ikke, 
men  musikken  er  med  til  at  skabe  en  særpræget  stemning  om  mor- 
monernes  hellige   plads. 

Hver  halve  time  fører  velinformerede  turistførere  de  besøgende 
gennem   bygningerne  omkring  Temple   Square. 

Akustikken   i   tabernaklet  er  ualmindelig.  Man   han    i    100  meters  af- 

stand  tydeligt  høre,  når  en  mand  børster  støvet  af  sin  jakke  —  det 
er  den  måde,  man  demonstrerer  akustikken  på.  Akustikken  betyder 
naturligvis  ikke  så  lidt,  når  orgeltonerne  og  sangernes  stemmer  bru- 
ser i   det   store  lokale. 

Ligesom  tabernaklet  er  også  orglet  i  det  store  rum  bygget  i  pioner- 
dagene, og  Brigham  Young  fik  en  kendt  orgelbygger  til  at  udarbejde 
planerne  for  et  orgel.  Man  brugte  de  bedste  materialer,  og  det  lykke- 
des allerede  fra  begyndelsen  at  få  et  orgel,  der  hurtigt  blev  berømt 
i  Amerika.  Ganske  vist  indeholder  det  store  orgel  visse  »narrestre- 
ger«, som  minder  om  et  kino-orgel,  men  der  kan  spilles  virkelig  fine 
ting  på  det.  Flere  gange  er  orglet  blevet  udvidet  og  moderniseret  — 
sidst  i  1948 — 49.  Der  er  fire  manualer  og  11.000  orgelpiber.  Det  er  et 
orgel,  som  mormonerne  er  meget  stolte  af,  og  det  skal  da  også  høre 
til  de  bedste  i  De  Forenede  Stater. 

Hver  dag  i  turistsæsonen  bliver  der  givet  koncerter  på  det  af  ta- 
bernaklets tre  organister.  I  tre  kvarter  får  man  midt  på  dagen  en 
orgelkoncert,  der  måske  nok  er  lagt  til  rette  efter  amerikansk  smag, 
men   der  bliver  spillet  mesterligt   på   det. 

Det  store  mormonkor  består  af  375  kvinde-  og  mandsstemmer.  Ko- 
ret er  berømt  over  hele  Amerika,  og  er  man  så  heldig  at  kunne  over- 
være en  af  korkoncerterne,  så  har  man  fået  et  indtryk  af,  hvordan 
der  virkelig  kan  synges.  Koret  blev  også  oprettet  for  mange  år  siden. 
Det  var  ligeledes  Brigham  Young,  der  organiserede  den  del  af  bevæ- 
gelsen —  i  det  hele  taget  var  Young  mormonkirkens  store  organisa- 
tor. Gennem  årene  har  mormonkoret  oparbejdet  en  standard,  så  det 
hører  til  de  bedste  i  Amerika.  Alle  musikelskende  amerikanere  har 
grammofonplader  med  mormonkoret.  Naturligvis  synger  koret  først 
og  fremmest  til  gudstjenesten  i  tabernaklet,  men  også  i  amerikansk 
radio  har  man  lejlighed  til  at  høre  det  store  kor,  der  er  ualmindelig 
vel  sammensunget. 

Mormonernes  egentlige  helligdom  er  ganske  givet  templet,  der  som 
nævnt  er  lukket  for  andre  end  mormoner. 

Den  store  mormonkaravane  havde  ikke  mere  end  afsluttet  sit  tog 
over  de  ugæstfrie  og  nøgne  præriesletter,  før  Brigham  Young  beslut- 
tede, at  nu  skulle  der  bygges  et  tempel.  Det  skete  fire  dage  efter  an- 
komsten til  dalen  ved  den  store  saltsø.  Han  gik  straks  i  gang  med  at 
søge  efter  et  sted,  hvor  templet  kunne  bygges,  og  han  besluttede  sig 
som  sagt  hurtigt. 

Opførelsen  af  templet  begyndte  1853.  Store  granitblokke  blev  af 
okser  trukket  til  tempelpladsen,  og  kirken  hviler  på  en  grund  af  hårde 
granitsten.  Det  tog  fyrretyve  år  at  bygge  templet,  men  i  1893  var  det 
færdigt  og  blev  indviet.  Med  sine  seks  tårne  knejser  det  som  et  var- 
tegn  over   den   ejendommelige  by. 

I  dette  tempel  lærer  man  altså,  at  tilværelsen  efter  døden  fortsæt- 
tes. Mennesket  fortsætter  i  det  andet  liv  som  en  personlighed  som  her 
på  jorden.  Ægteskabet  afbrydes  kun  af  døden,  men  også  det  fortsæt- 
tes. Ægteskabet  er  evigt,  siger  mormonerne.  Mand  og  kone  bliver  ikke 

alene  gift  for  dette  liv,  men  også  for  et  liv  efter  døden.  Det  gælder 
også  for  børnenes  vedkommende,  der  vil  blive  genforenet  med  deres 
afdøde  forældre  . . . 

Tempelpladsen  er  så  absolut  det  centrale  i  Salt  Lake  City,  men  der 
leves  også  et  liv  udenfor  helligdommens  mure  —  jo,  udenfor  templet 
er  livet  præget  af,  at  der  også  er  anderledes  tænkende.  Men  det  er 
mormonismen,   der  fører   det  store   ord   i  byen.   Af   Salt   Lake   Citys 


200.000  indbyggere  er  de  ca.  60  pet.  mormoner,  og  af  hele  staten 
Utahs  befolkning  på  680.000  tilhører  de  70  pet.  de  sidste  dages  hellige. 

Den  største  bygning  udenfor  tempelpladsen  er  regeringsbygnin- 
gen for  staten  Utah.  Det  er  en  tro  kopi  af  Capitol  i  Washington,  men 
indvendig  bærer  den  præg  af,  at  Salt  Lake  City  er  mormonernes  by. 
Der  er  store  naive  vægmalerier  af  de  første  mormonpionerer,  der  er 
mindetavler  for  de  ledende  mormoner  i  staten,  og  andre  steder  i 
byen  bærer  byen  også  præg  af  at  være  en  mormonstad  —  således 
hedder  en  af  byens  banker  »Zions  bank«. 

Bystyret  er  præget  af  mormonerne,  der  har  et  absolut  flertal  i  by- 
ends  råd  ligesom   statens. 

Der  er  ualmindelig  rent  i  Salt  Lake  City,  og  på  varme  sommerdage 
åbner  man  for  de  mange  brandhaner,  der  sidder  langs  fortovene,  og 
lader  vandet  skylle  gennem  rendestenene,  så  de  solhede  gader  køles 
af.  Som  i  så  mange  andre  amerikanske  byer  ligger  der  ikke  papir  og 
øldåser  og  flyder  langs  fortovene.  Alt  er  rent  og  propert. 

Salt  Lake  City  er  en  ejendommelig  by  —  der  er  noget  fremmedar- 
tet over  den.  Ganske  vist  er  templet  alene  bestemt  for  Mormons  egne 
og  troende  børn,  men  man  har  alligevel  ikke  glemt  turisterne,  der  får 
en  ualmindelig  fin  service  . . . 

Hvor  meget  det  egentlig  betyder  med  den  næsten  overdrevne  ven- 
lighed overfor  turisterne,  skal  være  usagt.  Men  nye  troende  finder 
vel  vejen  til  mormonernes  hellige  by  midt  i  den  vestamerikanske 
ørken  —  derom  er  der  ingen  tvivl,  selvom  de  fleste  turister  farer 
videre  og  nøjes  med  at  betragte  Salt  Lake  City  som  en  ejendommelig 
by  —  som  mormonernes  Jerusalem.  Helmer  Sørensen. 

Distriktskonferencerne  -  efteråret  1953 

Odense  distrikt  17.,  18.  og  19.  oktober. 

Konferencen  indledtes  lørdag  eftermiddag  med  et  møde  for  Kvin- 
delig hjælpeforenings  bestyrelse  under  ledelse  af  søster  Mary  G.  So- 
rensen. 

Om  aftenen  foretoges  indvielsen  af  Odense  grens  nye  kirkebygning, 
hvoraf  vi  bragte  et  udførligt  referat  i  sidste  nummer  af  »Stjernen«. 

Søndag  morgen  afholdtes  præstedømsmøde,  hvor  missionspræsident 
Junius  M.  Sorensen  og  2.  rådgiver  i  missionspræsidentskabet,  præsi- 
dent Ernest  Anton  Jensen,  talte  til  præstedømmets  medlemmer. 

Samtidig  afholdtes  Kvindelig  hjælpeforenings  møde  under  ledelse  af 
søster  Mary  G.  Sorensen.  Søster  Hilma  Skov,  Nyborg,  talte  om  Kvinde- 
lig hjælpeforenings  betydning  for  hjemmet,  og  søster  Mary  G.  Soren- 
sen om  vort  ansvar  som  forældre.  1.  rådgiver  i  missionspræsidentska- 
bet, præsident  Ejnar  Nielsen,  talte  om  moderens  betydning  for  et 
hjem.  Imellem  talerne  hørte  vi  nogle  smukke  sange  fra  Kvindelig 
hjælpeforenings  kor.  Tilstede  32. 

Konferencen  fortsattes  med  søndagsskole  kl.  10.  Emnet  var  Matt. 
5:16:  »Lader  således  eders  lys  skinne  for  menneskene,  for  at  de  må 
se  eders  gode  gerninger  og  ære  eders  Fader,  som  er  i  himlene«.  De 
forskellige  klasser  præsenterede  på  interessant  måde  i  tale  og  sang 
dette  emne,  hvorefter  vi  hørte  fra  søndagsskolens  forstander,  broder 
Terje  Schiller.  Efter  en  klaversolo  blev  tiden  overgivet  til  missions- 
præsident  Junius  M.  Sorensen,  der  ønskede  at  høre  fra  søndagssko- 
lens lærerinder  og  fra  nogle  af  brødrene,  som  arbejder  i  søndagssko- 
len. Tilstede  128. 

Kl.  14  afholdtes  nadvermøde.  Efter  at  Kirkens  og  missionens  auto- 
riteter var  opretholdt,  fik  fire  nye  søskende,  der  var  blevet  døbt  un- 
der konferencen,  håndspålæggelse,  hvorefter  nadveren  blev  omdelt. 
Tiden  blev  derefter  overgivet  til  missionærerne.  Søster  Betty  J.  Sø- 
rensen talte  over  emnet  »Hvor  kommer  vi  fra?«  Ældste  Bent  A.  Jen- 
sen talte  om  »Hvorfor  er  vi  her  på  jorden?«  og  søster  Phyllis  Aagard 
om  »Hvor  går  vi  hen?«.  Efter  en  duet  ved  søster  Thersa  Ferrell  og  sø- 
ster June  Pehrson  talte  distriktspræsidenten,  ældste  Benworth  S.  Han- 
sen, om  betydningen  af  det  evige  liv.  Tilstede  82. 

374 


Konferencens  sidste  møde  afholdtes  kl.  19.  Efter  den  indledende 
sang  og  bøn  og  en  sang  af  koret  talte  præsident  Ernest  Anton  Jensen 
om  Lære  og  Pagter  og  om  Johannes  Døberens  mission  og  citerede 
skriftsteder  fra  Lære  og  Pagter,  omtalte  derefter  Elias's  mission  og 
bar  til  slut  sit  vidnesbyrd  om  sandheden  af  det,  der  var  skrevet  i 
Lære  og  Pagter.  Efter  en  sang  af  damekoret  talte  præsident  Ejnar 
Nielsen  om  guddommen  og  omtalte  folkekirkens  opfattelse  af  guddom- 
men sammenlignet  med  vor  Kirkes  forståelse  samt  hensigten  med  at 
Kristus  kom  til  jorden.  Koret  sang  derefter  »Lad  os  synge  om  vor 
Frelser«,  og  til  slut  talte  missionspræsident  Junius  M.  Sorensen,  der 
først  udtalte  en  tak  til  koret  og  kom  med  nogle  bemærkninger  om 
sangkores  indsats  i  Kirken.  Talte  derefter  om  Joseph  Smiths  åbenba- 
ring samt  over  Lære  og  Pagter  18:21,  »Påtag  jer  Kristi  navn  og  tal 
sandhed  med  alvor«,  og  omtalte  til  slut  ansvaret  for  den  nye  kirke- 
bygning. 

Distriktspræsident,  ældste  Benworth  S.  Hansen,  rettede  en  tak  til 
alle,  der  havde  været  med  til  at  arrangere  og  tilrettelægge  konferencen, 
hvorefter  forsamlingen  sang  »Kom  hellige«.  Tilstede  80. 

Konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste 
Benworth  S.  Hansen. 

Mandag  aften  afholdtes  en  vellykket  bazar,  arrangeret  af  Kvindelig 
hja'lpeforening.  Salen  var  stuvende  fuld,  og  salget  gik  strygende,  og 
som  underholdning  fremførtes  optagelsen  af  det  skandinaviske  kors 
sang  i  tabernaklet  under  konferencen  i  Salt  Lake  City  i  april  1953. 

Af.  K. 


Aalborg  distrikt  24.,  25.  og  26.  oktober. 

Konferencen  begyndte  fredag  aften  den  23.  oktober  med  en  koncert 
af  Aalborg  grens  sangkor. 

Lørdag  eftermiddag  afholdtes  et  bestyrelsesmøde  for  Kvindelig 
hjælpeforenings  bestyrelser  i  distriktet  under  ledelse  af  søster  Mary 
G.  Sorensen. 

Lørdag  aften  afholdtes  funktionærmøde,  hvor  missionspræsident 
Junius  M.  Sorensen  gav  forskellige  instruktioner,  hvorefter  organisa- 
tionerne gik  hver  til  sit  lokale  under  ledelse  af  medlemmer  af  mis- 
sionspræsidentskabet  og  grensforstanderskabet.  Tilstede  ialt  63. 

Søndag  morgen  afholdtes  præstedømsmøde  under  præsidium  af 
missionspræsident  Junius  M.  Sorensen  og  under  ledelse  af  distrikts- 
præsident Kay  L.  Flinders.  1.  rådgiver  i  missionspræsidentskabet, 
præsident  Ejnar  Nielsen,  talte  over  emnet  »Se  et  stort  og  underfuldt 
værk  er  ved  at  rulle  frem«  og  opfordrede  brødrene  i  præstedømmet 
til  at  arbejde  sammen.  2.  rådgiver  i  missionspræsidentskabet,  præsi- 
dent Ernest  Anton  Jensen,  talle  over  emnet  »Gud  ønskede  at  lave  en 
nation  ud  af  Israels  ældsler«.  Tilstede  26. 

Samtidig  afholdt  Kvindelig  hjælpeforening  møde  under  ledelse  af 
søster  Mary  G.  Sorensen.  Søster  Ejdelis  Nielsen,  Hjørring,  talte  om 
Kvindelig  hjælpeforenings  betydning  for  hjemmet,  og  søster  Mary  G. 
Sorensen  om  vort  ansvar  som  forældre.  Til  slut  talte  missionspræsi- 
dent  Junius  M.  Sorensen  om  det  store  arbejde,  der  udføres  af  Kvinde- 
lig hjælpeforening.  Tilstede  42  voksne  og  6  børn. 

Søndagsskolen  begyndte  kl.  10.  De  forskellige  grene  i  distriktet  var 
repræsenteret  med  sang  og  tale,  bl.  a.  sang  pigekoret  fra  Hjørring  og 
Frederikshavn,  og  vi  havde  også  lejlighed  til  at  høre  søskende  fra  Løg- 
stør og  Aars.  Til  slut  talte  missionspræsident  Junius  M.  Sorensen  om, 
hvorfor  vi  er  her  i  dag.  Tilstede  147. 

Kl.  14  afholdtes  nadvermøde.  Efter  at  Kirkens  og  missionens  autori- 
teter var  opretholdt  og  nadveren  omdelt,  blev  tiden  overgivet  til  mis- 
sionærerne. Søster  Elsa  Hansen  talte  om  intelligens,  søster  Juanita 
Flinders  om,  hvorfor  vi  er  her  på  jorden,  søster  Elva  Andersen  om 
åndelighed,  ældste  Delmar  Hunt  om  stillinger  i  Kirken,  og  distrikts- 
præsident,  ældste  Kay  L.  Flinders,  om  kærlighed.  Kvindelig  hjælpe- 
forenings kor  medvirkede  med  et  par  smukke  sange,  og  søster  Lissy 
Arp  sang  en  solo.  Tilstede  82. 

Konferencens  sidste  møde  afholdtes  kl.  19.  Efter  den  indledende 
sang  og  bøn  bød  distriktspræsident  Kay  L.  Flinders  velkommen, 
hvorefter  broder  Christian  Nielsen,  Brønderslev,  talte  til  os  angående 
et  vidnesbyrd  om  Jesu  Kristi  Kirke.  Præsident  Ernest  Anton  Jensen 
takkede  sangkoret  for  de  smukke  sange  og  talte  derefter  ud  fra  »I  min 
Faders  hus  er  der  mange  boliger«,  og  »ikke  enhver,  som  siger  Herre, 
Herre,  skal  indkomme  i  himmeriges  rige«.  Koret  sang  »Kongernes 
Konge«,  hvorefter  præsident  Ejnar  Nielsen  talte  over  emnet  »Har  vi 
brug  for  hjælp  ovenfra?«  Derefter  talte  missionspræsident  Junius  M. 
Sørensen  om  tempelarbejde,  og  til  slut  talte  distriktspræsident  Kay  L. 
Flinders  og  takkede  alle,  der  havde  været  tilstede  under  konferencen. 
Tilstede  197. 

Konferencens  møder  var  under  præsidium  af  missionspræsident 
Junius  M.  Sorensen,  og  under  ledelse  af  distriktspræsident,  ældste 
Kay  L.  Flinders. 

Mandag  aften  afholdt  Kvindelig  hjælpeforening  bazar,  hvor  pro- 
grammet var  forskellige  sange  sunget  under  ledelse  af  broder  Niels 
Jensen  samt  en  stålbåndsoptagelse  af  det  skandinaviske  kors  sang  i 
tabernaklet.  Derefter  var  der  salg  og  auktion  af  håndarbejder  og  des- 
serter. Tilstede  92.  C.  H.  B. 


Rettelse:  Vi  er  blevet  gjort  opmærksomme  på,  at  der  i  referatet  af 
konferencen  i  Aarhus  (november  nummeret,  side  332)  er  en  fejl:  Un- 
der søndagsskolen  var  det  ikke  distriktets  grensforstandere,  der  blev 
kaldt  på,  men  distriktets  søndagsskoleforstandere. 

tKredsfærernes  budskab. 

Glædelig  jul! 

»Thi  således  elskede  Gud  verden,  at  han  gav  sin  Søn,  den  enbårne, 
for  at  hver,  som  tror  på  ham,  ikke  skal  fortabes,  men  have  det  evige 
liv. 

Thi  Gud  sendte  ikke  sin  Søn  til  verden  for  at  fordømme  den,  men 
for  at  verden  skal  frelses  ved  ham«.  (Joh.  3:16,  17). 

Det  er  i  erindring  om  denne  begivenhed,  vi  fejrer  julen,  og  glædes 
over  budskabet  om,  at  Gud  elsker  os  og  ønsker  at  frelse  os.. 

Derfor  sendte  han  sin  Søn  for  at  undervise  os  i  de  love  og  bud,  hvis 
overholdelse  vil  føre  os  frem  til  dette  mål,  og  for  at  advare  os  mod  de 
ting,  som  fører  os  bort  fra  dette  mål. 

Engelen  sagde:  » jeg  forkynder  jer  en  stor  glæde,  som  skal  være 

for  hele  folket«.  (Luk.  2:10,  11). 

Denne  glæde  var  ikke  forbeholdt  de  rige  eller  nogle  få  udvalgte, 
men  blev  forkyndt  nogle  jævne  mænd  som  repræsentanter  for  hele 
det  jævne  folk. 

Denne  glæde  rækker  derfor  også  til  jævne  og  almindelige  menne- 
sker i  vor  tid,  til  dig  og  mig. 

Lad  da  denne  glæde  bundfælde  sig  i  sindet  og  varme  vort  indre, 
så  vi  automatisk  udstråler  denne  varme  også  til  andre  og  derved  er 
med  til  at  skaffe  dem  en  glædelig  jul. 

Og  så  vil  jeg  slutte  for  denne  gang,  alle  har  jo  travlt  i  denne  måned, 
så  derfor  gør  jeg  budskabet  lidt  kortere,  men  jeg  vil  gerne  ønske  alle 
søskende  og  enhver,  som  læser  eller  hører  dette  budskab,  en  rigtig 
glædelig  jul,  —  må  Gud  velsigne  os  alle,  at  vi  må  føle,  forstå  og  finde 
glæden  over  julens  budskab.  Ejnar  Nielsen. 


Nyt  fra  hjælpeorganisationerne 


Kvindelig  hjælpeforening. 

Kredslærerindernes  budskab  er  for  december  måned: 
»Jeg  virker  kun  blandt  menneskenes  børn  i  forhold  til  deres  tro« 
(2.  Nephi  27:23). 

Formål:  At  påvise,  at  tro  er  nødvendig  for  at  modtage  velsignelser 
fra  Gud. 

Skriften  er  fyldt  med  tilfælde,  hvori  tro  har  udført  mægtige  mi- 
rakler. Da  Jesus  vendte  sig  om  og  så  den  kvinde,  der  havde  rørt  ved 
sømmen  af  hans  klædning,  sagde  han:  »Vær  frimodig,  datler,  din  tro 
har  frelst  dig.  Og  fra  samme  time  var  kvinden  frelst«. 

Ved   en   anden   lejlighed    fulgte   to   blinde   med   Frelseren   og   råbte: 

»Forbarm  dig  over  os,  du  Davids  Søn! og  Jesus  siger  til  dem:  Tror 

I,  jeg  kan  gøre  dette?  De  svarer  ham:  Ja,  Herre!  Da  rørte  han  ved  de- 

res  øjne  og  sagde:  Det  skal  ske  jer,  som  I  tror!  Og  deres  øjne  åbnedes.« 
(Matt.  9:27—30). 

Til  Jareds  broder  sagde  Jesus:  » På  grund  af  din  tro  har  du  set, 

at  jeg  skal  påtage  mig  kød  og  blod;  og  aldrig  er  noget  menneske  kom- 
met til  mig  med  så  stor  tro,  som  du  har;  thi  var  det  ikke  så,  kunne 
du  ikke  have  set  min  finger«.  (Ether  3:9). 

Skriften  beretter  om  mange  tilfælde,  hvor  mangel  på  tro  var  an- 
svarlig for  fiaskoen  med  at  modtage  de  ønskede  velsignelser.  Da  Pe- 
ter spadserede  på  vandet  henimod  Mesteren,  blev  stormen,  voldsom, 
og  han  blev  bange  og  begyndte  straks  at  synke.  »Straks  rakte  Jesus  sin 
hånd  ud,  greb  fat  i  ham  og  siger  til  ham:  Du  lidettroende,  hvorfor 
tvivlede  du?«  (Matt.  14:31). 

Vi  læser  i  Matt.  13:58,  at  da  Jesus  kom  til  sit  eget  land,  »gjorde  han 
ikke  mange  undergerninger  dér  på  grund  af  deres  vantro.«  Selv  Kri- 
stus udførte  ikke  store  gerninger,  hvis  folk  ikke  havde  tro  på  ham. 
Apostlen  Paulus  erklærer: 

» Thi  den,  som  kommer  til  Gud,  må  tro,  at  han  er  til  og  lønner 

den,  der  søger  ham.«   (Hebr.  11:6). 

Drengen  Joseph  Smiths  aldrig  vaklende  tro  tilvejebragte  synet  af 
Faderen  og  Sønnen  og  deres  budskab  til  ham.  Han  troede  ubetinget 
på  Jakobs  ord,  da  han  læste : 

»Men  hvis  nogen  af  jer  står  tilbage  i  visdom,  da  skal  han  bede  om 
at  få  den  fra  Gud,  der  giver  alle  gavmildt  og  uden  bebrejdelser,  og  så 
vil  den  blive  ham  givet.  Men  han  skal  bede  i  tro,  uden  at  tvivle;  den, 
der  tvivler,  ligner  nemlig  en  havets  bølge,  som  jages  og  kastes  hid  og 
did  af  vinden.«  (Jakob  1:5- — 6). 

Vi  læser  i  Lære  og  Pagter: 

»Der  er  en  lov,  uigenkaldeligt  fastsat  i  himlen  før  denne  jords 
grundvold  blev  lagt,  ifølge  hvilken  alle  velsignelser  er  forjættede.  Og 
når  vi  opnår  en  velsignelse  fra  Gud,  så  er  det  ved  lydighed  mod  denne 
lov,  ifølge  hvilken  den  er  forjættet.«  (L.  og  P.  130:20 — 21). 

Dette  forbavsende  spørgsmål  rinder  os  da  i  hu:  Fornægter  vi  os 
selv  velsignelser  fra  vor  himmelske  Fader,  fordi  vor  tro  er  for  svag 
til  at  bevirke  retfærdighed,  til  at  adlyde  de  love,  på  hvilke  velsignel- 
ser er  forjættede?  Måske  ville  uopnåede  velsignelser  have  været  vore, 
hvis  vi  havde  været  i  besiddelse  af  den  nødendige  tro  til  at  fortjene 
dem.  Måske  er  vi  så  optaget  af  materielle  sager  og  forhold,  at  vi  for- 
sømmer udviklingen  af  denne  vitale  egenskab,  denne  store  troens  be- 
vægkraft? 

Opnåelsen  af  stor  tro  er  —  ligesom  alt  andet,  der  opnås  —  forbun- 
det med  stadig  udøvelse  og  dyrkning  og  kultivering.  Vi  må  efterleve 
evangeliets  love,  som  avler  tro,  og  rense  os  for  kødets  svagheder,  for 
at  kanalen  må  holdes  åben  mellem  os  selv  og  kraften  fra  det  høje. 
»Så  snart  vi  åbner  vort  hjerte  for  retskaffenhedens  indflydelse,  giver 
Faderen  den  os  til  evigt  liv  førende  tro.«  (Talmage:  Trosartiklerne, 
side  102). 

Kvindelig  hjælpeforenings  hovedbestyrelse. 

Følgende  spørgsmål  er  i  den  sidste  tid  flere  gange  blevet  stillet  os: 
»Er  det  rigtigt  at  sy,  strikke  eller  hækle  under  lektie-arbejdet  i  Kvin- 
delig hjælpeforening?« 

Lad  mig  stille  et  andet  spørgsmål  her:  »Når  De  har  tilbragt  timer 
af  Deres  tid  med  at  forberede  en  lektie  for  at  give  den  for  klassen, 
og  nogle  af  søstrene  så  sidder  og  syr  eller  strikker,  ville  De  så  føle, 
at  der  blev  vist  Dem  den  rette  respekt?« 

Det  mindste,  vi  kan  gøre  for  at  vise  vor  respekt,  er  at  være  op- 
mærksomme lyttere  og  at  yde  alle   de  bidrag,  vi  kan,  til  lektien. 

Vi  foreslår,  at  alle  prøver  det  og  ser,  hvor  meget  mere  De  vil  nyde 
tiden,  og  hvor  meget  mere  værdifuld  lektien  vil  blive.  Det  vil  skabe 
en  bedre  følelse  for  alle. 


JULEN 

»Men  det  skete  i  de  dage,  at  der  udgik  en  befaling  fra  kejser  Augu- 
stus, at  al  verden  skulle  skrives  *  mandtal. 

(Det  var  den  første  indskrivning,  som  skete,  mens  Kvirinius  var 
landshøvding  i  Syrien). 

Og  alle  gik  hen  for  at  lade  sig  indskrive,  hver  til  sin  by. 

Og  fordi  Josef  var  af  Davids  hus  og  slægt,  drog  også  han  op  fra 
Galilæa,  fra  byen  Nazaret,  til  Judæa,  til  Davids  by,  som  hedder 
Bethlehem, 

for  at  lade  sig  indskrive  tillige  med  Maria,  sin  trolovede,  som  var 
frugtsommelig. 

Og  det  skete,  medens  de  var  her,  kom  tiden,  da  hun  skulle  føde. 

Og  hun  fødte  sin  Søn,  den  førstefødte,  og  svøbte  ham  og  lagde  ham 
i  en  krybbe,  thi  der  var  ikke  plads  til  dem  i  herberget. 

I  den  samme  egn  var  der  hyrder,  som  lå  ude  på  marken  og  holdt 
nattevagt  over  deres  hjord. 

Og  en  Herrens  engel  stod  for  dem,  og  Herrens  herlighed  strålede 
om  dem,  og  de  blev  grebet  af  stor  frygt. 

Men  engelen  sagde  til  dem:  »Frygt  ikke;  thi  se,  jeg  forkynder  eder 
en  stor  glæde,  som  skal  være  for  hele  folket. 

Thi  eder  er  i  dag  en  Frelser  født  i  Davids  by;  han  er  Kristus,  Her- 
ren! 

Og  dette  skal  være  jer  et  tegn:  I  skal  finde  et  barn  svøbt  og  liggende 
i  en  krybbe.« 

Og  i  det  samme  var  der  med  engelen  en  mangfoldig  himmelsk  hær- 
skare, som  lovpriste  Gud  og  sagde: 

»Ære  være  Gud  i  det  højeste! 

og  på  jorden  fred 

i  mennesker,  der  har  hans  velbehag!« 

Og  det  skete,,  da  englene  havde  forladt  dem  og  var  vendt  tilbage 
til  himmelen,  sagde  hyrderne  til  hverandre:  »Lad  os  dog  gå  til 
Bethlehem  og  se  det,  som  dér  er  sket,  og  som  Herren  har  kundgjort 
os«. 

Og  de  skyndte  sig  derhen  og  fandt  Maria  og  Josef  tillige  med  bar- 
net, som  lå  i  krybben. 

Da  de  havde  set  det,  fortalte  de,  hvad  der  var  blevet  sagt  til  dem 
om  dette  barn. 

Og  alle,  som  hørte  det,  undrede  sig  over  det,  som  hyrderne  sagde 
til   dem. 

Men  Maria  gemte  alle  disse  ord  i  sit  hjerte  og  grundede  over  dem. 

Og  hyrderne  vendte  tilbage  og  priste  og  lovede  Gud  for  alt,  hvad 
de  havde  hørt  og  set,  således  som  der  var  blevet  sagt  til  dem.« 

(Luk.  2:1—20). 

Ved  juletid  synes  det  for  nogle  at  være  lidt  lettere  at  vise  et  ven- 
ligt smil  eller  give  et  venligt  håndtryk,  at  prøve  at  lytte  til  andres 
byrder  eller  dele  med  andre,  der  er  mindre  heldige. 

Herrens  liv  var  det  samme  altid.  Et  liv  helliget  kærlighed,  forståel- 
se og  tjeneste  for  hans  medmennesker.  Han  var  altid  villig  til  at  tjene 
dag  og  nat,  sommer  og  vinter,  i  solskin  elier  regn;  de,  som  trængte 
til  vejledning  og  hjælp,  fandt,  at  han  altid  var  den  samme. 

Hvis  enhver  af  os  ville  antage  Kristi  lærdomme,  hvor  ville  denne 
jord  da  være  forandret!  Lad  os  prøve  at  bære  noget  af  julens  ånd 
med  os  i  de  dage  og  måneder,  der  kommer.  Når  vi  bringer  lykke  ind 
i  andres  liv,  vil  vi  berige  os  selv  lige  så  meget. 

Må  vore  hjem  være  lykkelige  i  denne  juletid,  fyldt  med  Kristi  ånd, 
som  kan  være  en  trøst  og  vejledning  i  de  dage,  der  ligger  foran  os. 

Må  ånden  af  »Fred  på  jorden  i  mennesker,  der  har  hans  velbehag« 
dvæle  i   vore  hjerter.  Mary  G.  Sorensen. 

Søndag  den  1.  november  var  aftenmødet  overalt  i  missionen  over- 
givet til  Kvindelig  hjælpeforening.  Fra  Generalbestyrelsen  i  Salt  Lake 
City  var  udsendt  et  program  med  emnet  »Kvindelig  hjælpeforening 
—  et  verdens-søsterskab«,  og  i  de  fleste  grene  blev  dette  program 
nøje  fulgt.  Vi  har  modtaget   følgende   referater: 

Randers:  Søndag  den  1.  november  afholdt  Kvindelig  hjælpeforening 
sin  årlige  konference.  Mødet  begyndte  kl.  19  under  ledelse  af  præsi- 
dentinden,  søster  Anna  Mortensen,  som  efter  den  indledende  sang 
og  bøn  overgav  tiden  til  sekretæren,  søster  Inger  Maegård,  til  opret- 
holdelse af  funktionærer  og  kredslærerinder.  Derefter  bød  søster  Mor- 
tensen de  tilstedeværende  hjertelig  velkommen  og  omtalte  de  aktivi- 
teter og  det  arbejde,  der  var  blevet  udført  i  det  forløbne  år,  samt  ud- 
talte sin  påskønnelse  af  søstrenes  arbejde  og  opmuntrede  alle  tilstede- 
værende søstre  og  venner  til  at  komme  til  vore  møder.  Derefter  sang 
Kvindelig  hjælpeforenings  kor,  og  vi  hørte  en  oplæsning  af  skrift- 
steder om  emnet  ved  søster  Olga  Petersen.  Derefter  en  sang  og  oplæs- 
ning af  en  hyldest  ved  søster  Annie  Jensen,  samt  fire  vidnesbyrd  af 
søster  Edith  Rasmussen,  søster  Stella  Christensen,  søster  Marie  Dah- 
lin  og  søster  Christiane  Christensen.  Til  slut  takkede  søster  Morten- 
sen  de  tilstedeværende   og  opmuntrede   igen   til   at   komme   til  Kvin- 

delig   hjælpeforenings    møder,   hvorefter    der   sluttedes    med    sang  og 
bøn. 

En  dejlig  aften,  hvor  de  fleste,  der  var  på  programmet,  ikke  havde 
deltaget  før.  Tilstede  40.  A.  M. 

København:  Kvindelig  hjælpeforening  afholdt  sin  årlige  konferen- 
ce søndag  aften  den  1.  november.  Mødet  blev  ledet  af  præsidentin- 
den,  søster  Anna  Andersen,  som  efter  at  funktionærerne  var  blevet 
opretholdt  af  sekretæren,  søster  Inger  Larsen,  bød  velkommen  og 
fortalte  om  arbejdet  i  det  forløbne  år.  Efter  en  sang  af  Kvindelig 
hjælpeforenings  kor  under  ledelse  af  søster  Valborg  Johansen  talte 
søster  Elna  Andersen  om  emnet  »Kvindelig  hjælpeforening  —  et  ver- 
dens-søsterskab« og  uddybede  dette  på  en  inspirerende  måde  ud  fra 
forskellige  skriftsteder.  Efter  endnu  en  sang  af  koret  ODlæstes  to 
hyldester  til  vore  udenlandske  søstre  ved  søster  Gerda  Kragh  og  sø- 
ster Johanne  Østrup,  hvorefter  søster  Selma  Harboe,  som  er  født  i 
Tyskland  og  er  det  ældste  medlem  af  Kvindelig  hjælpeforening  i 
København,  sang  Schuberts  »Standenen«.  Til  slut  hørte  vi  vidnesbyrd 
af  fire  søstre,  som  alle  er  født  i  eller  stammer  fra  udlandet:  søster 
Anastasia  Valentiner,  Finland,  søster  Solveig  Als,  Norge,  søster  Maria 
Carnera,  Tyskland,  og  søster  Lucille  Hallam,  Amerika. 

Forhøjningen  var  smykket  med  forskellige  nationers  flag,  og  på 
talerstolen  stod  en  lille  globus,  altsammen  for  at  symbolisere,  at  Kvin- 
delig hjælpeforening  omfatter  kvinder  fra  alle  lande,  og  at  vi  alle  er 
søstre,  og  det  giorde  et  dybt  indtryk,  da  de  fire  søstre  stillede  sig  ud 
for  deres  eget  flag,  medens  de  alle  bar  deres  vidnesbyrd. 

Kvindelig  hjælpeforenings  kor  sluttede  med  en  sang,  og  vi  kan  i 
sandhed  sige,  at  det  havde  været  et  vidunderligt  møde,  hvor  vi  alle 
havde  følt  Guds  ånd. 

Der  var  110  tilstede,  og  ved  udgangen  fik  alle  kvinder  udleveret 
en  skriftlig  indbydelse,  prydet  med  forskellige  små  flag,  til  at  over- 
være  Kvindelig  hjælpeforenings  møder.  M.  K. 

Ungdomsforeningen  \ 

Lukas-Evangeliet  2:8 — 14. 

»I  den  samme  egn  var  der  hyrder,  som  lå  ude  på  marken  og  holdt 
nattevagt  over  deres  hjord.  Og  en  Herrens  engel  stod  for  dem,  og 
Herrens  herlighed  strålede  om  dem,  og  de  blev  grebet  af  stor  frygt. 
Men  engelen  sagde  til  dem:  Frygt  ikke;  thi  se,  jeg  forkynder  eder 
en  stor  glæde,  som  skal  være  for  hele  folket.  Thi  eder  er  i  dag  en 
Frelser  født  i  Davids  by;  han  er  Kristus,  Herren.  Og  dette  skal  være 
jer  et  tegn:  I  skal  finde  et  barn  svøbt  og  liggende  i  en  krybbe.  Og 
i  det  samme  var  der  med  engelen  en  mangfoldig  himmelsk  hærskare, 
som  lovpriste  Gud  og  sagde:  Ære  være  Gud  i  det  højeste!  og  på  jor- 
den fred  i  mennesker,  der  har  hans  velbehag«. 

Hvor  kan   vi   finde   smukkere   ord    om    Kristi   fødsel?   Hvor   kan   vi 

finde  en  smukkere  historie,  en,  som  vi  kan  danne  vort  liv  efter,  end 
vor  Frelsers  liv?  Som  arbejdere  indenfor  G.  U.  F.  lever  vi  lidt  efter 
hans  liv,  vi  giver  af  os  selv  for  at  hjælpe  andre,  og  lærer  dem  om 
de  vidunderlige  ting,  som  er  blevet  givet  os.  Men  gør  vi  det  på  en 
egenkærlig  eller  en  uegennyttig  måde?  Udfører  vi  disse  arbejder 
udelukkende  på  grund  af  den  ære,  som  vi  mener  ligger  i  dem?  Hvis 
vore  tanker  er  således,  burde  vi  ikke  sidde  i  disse  ansvarsfulde  stil- 
linger. Det  kræver  en  stor  personlighed  at  arbejde  i  Herrens  tjeneste 
og  gøre  det  på  en  uegennyttig  måde,  kun  at  tænke  på  andre  og  hvad 
man  kan  gøre  for  at  hjælpe  andre  på  livets  sti. 

Stil  Dem  selv  dette  spørgsmål:  Hvilken  slags  lærer  er  jeg?  Er  jeg 
en  af  dem,  der  hjælper  andre  på  de  ujævne  stier,  eller  sidder  jeg 
tilbage  og  lader  andre  få  alle  disse  vidunderlige  velsignelser? 

På  denne  vidunderlige  tid  af  året  vil  vi  i  Hovedbestyrelsen  gerne 
ønske  jer  alle  glædelig  jul  og  bede,  at  Herrens  velsignelser  vil  være 
med  jer  alle  i  det  vidunderlige  værk,  han  har  givet  os  at  udføre.  Hvor 
kan  vi  finde  mere  lykke  her  på  jorden  end  ved  at  udføre  Herrens 
værk? 

Lad  mig  leve  i  mit  hiem  ved  vejens  side, 

hvor  mennesker  går  forbi. 

Der  er  gode  og  onde,  der  er  svage  og  stærke, 

kloge  og  dumme  —  som  vi. 

Hvorfor  skal  jeg  da  hos  spotteren  sidde, 

slynge  kyniske  ord  derhen, 

nej  —  lad  mig  leve  i  mit  hjem  ved  vejens  side 

og  være  menneskets  ven. 

Ungdomsforeningens  hovedbestyrelse. 

Søndagsskolen. 

Endnu  engang  er  det  den  tid  på  året,  hvor  verden  fejrer  Kristi  fød- 
sel. De  foregående  par  år  har  verden  været  syg  og  bedrøvet,  men 
fremtiden  ser  mere  klar  ud,  end  den  før  har  gjort.  For  de  folk  i  ver- 
den, der  har  had  og  mistillid  i  deres  hjerter,  hvad  betyder  julen  for 
dem?  Betyder  den  det  samme,  som  den  gør  for  os?  Jeg  tror  det  ikke. 
De,  som  elsker  Frelseren  og  de  ting,  han  står  som  symbol  for,  har  en 
større  fred  i  deres  hjerte  end  de,  som  ikke  har  andet  end  had.  Gud 
har  givet  os  den  største  gave,  vi  kunne  få,  og  vi  læser  i  Johs.  3:16: 
»Thi  således  elskede  Gud  verden,  at  han  gav  sin  Søn,  den  enbårne, 
for  at  enhver,  som  tror  på  ham,  ikke  skal  fortabes,  men  have  evigt 
liv«. 

Og  ved  at  mindes  den  guddommelige  gave  har  vi  fået  den  skik 
at  give  gaver  til  hinanden.  Den,  som  giver  med  kærlighed  i  sit  hjerte, 
og  den,  som  modtager  med  glæde  og  gengældt  kærlighed,  har  fulgt 
Mesterens  eksempel.  For  vi  må  være  ædelmodige  med  alle  de  gaver, 
som  vi  giver,  særlig  med  de  åndelige  gaver.  De,  som  virkelig  finder 
julens  ånd,  er  dem,  der  giver  og  får  åndelige  gaver.  Vi  har  fået  disse 

gaver,  og  vi  skulle  frit  give  dem  til  andre.  Ved  at  gøre  dette,  kan  vi 
blive  velsignet  langt  over  vore  største  forventninger. 

Lad  os  give  af  os  selv  og  modtage  disse  vidunderlige  velsignelser. 
Vi  lærere  giver  af  os  selv,  men  er  det  nok?  Lad  os  gå  den  ekstra  mil 
og  gøre  lidt  mere  for  andre.  Fra  søndagsskolens  hovedbestyrelse  øn- 
sker vi  jer  alle  den  bedste  jul,  I  nogensinde  har  haft,  ved  at  give  til 
andre. 

Søndagsskolens  hovedbestyrelse. 

Genealogisk  forening. 

(Fortsat  fra  sidste  nummer). 

Efter  de  i  sidste  nummer  af  »Stjernen«  nævnte  citater  er  det  in- 
teressant at  lægge  mærke  til,  at  tilværelsen  for  de  hedengangne  be- 
skæftiger menneskene  så  meget,  at  det  oprører  dem,  hvis  det  virkelig 
skulle  være  tilfældet,  at  der  ikke  var  nogen  frelse  for  dem,  der  gik 
bort  uden  at  være  kendt  med  evangeliet,  og  det  er  da  ganske  beretti- 
get at  opstille  det  spørgsmål,  hvorledes  et  menneske  med  et  med- 
lidende hjerte  i  brystet,  et  menneske,  der  har  evnen  til  at  tænke, 
kan  forestille  sig,  at  utalte  hærskarer  af  både  døde  og  levende  skulle 
kune  være  uden  håb  efter  døden.  Hvorledes  kan  vi  forene  en  sådan 
opfattelse  med  hvad  vi  lærer  om  Gud  og  Kristus  i  den  hellige  skrift  el- 
ler med  vore  egne  indre  erfaringer  og  følelser,  og  hvorledes  kan  vi  ny- 
de et  eneste  øjebliks  lykke  i  denne  verden  —  selv  om  vi  er  aldrig  så 
sikker  på  vor  egen  sjæls  frelse  —  når  vi  har  den  tro,  at  så  mange  af- 
døde er  uden  chance  for  at  kunne  opnå  den  samme  frelse. 

Det  er  åbenbaret  til  os,  at  »Gud  er  kærlighed«,  at  »det  er  det  evige 
liv  at  kende  ham«,  og  at  det  er  hans  vilje,  at  ikke  en  eneste  sjæl  skal 
fortabes,  at  »ligesom  alle  dø  i  Adam,  så  skulle  og  alle  levendegøres  i 
Kristus«,  men  hvor  længe  mennesket  kan  vedblive  endog  efter  døden 
at  modsætte  sig  hans  vilje,  og  hvor  længe  det  kan  vedblive  i  den 
åndelige  død,  som  adskillelsen  fra  Gud  er  ensbetydende  med,  det 
er  en  af  de  hemmeligheder,  som  Gud  ikke  har  åbenbaret.  Så  meget 
er  dog  sikkert,  at  menneskets  skæbne  ikke  er  absolut  og  uigenkalde- 
ligt beseglet  ved  døden.  Vi  tror  ikke,  at  menneskets  fremadskriden 
ophører  med  døden,  men  derimod,  at  mange,  som  ikke  har  hørt 
Kristus  her,  vil  høre  ham  der.  Vi  tror,  at  i  det  næste  liv  vil  Guds 
barmhjertighed  nå  mange,  der  - — ■  så  vidt  vi  kan  se  - —  er  døde  i  en 
fortabt  og  uigenfødt  tilstand. 

Vi  ved,  at  Kristus  gik  og  prædikede  for  ånderne  i  fængslet,  og  vi 
har  grund  til  at  håbe,  at  eftersom  evangeliet  således  var  forkyndt  »til 
dem,  der  var  døde«,  vil  enhver  sjæl  på  en  eller  ånde  måde  blive  delag- 
tig i  Guds  barmhjertighed  endog  efter  døden. 

Lad  os  Sidste  Dages  Hellige  indrette  vort  liv  og  tilværelse  til  udfø- 
relsen af  det  sjælefrelsende  arbejde  for  de  afdøde,  og  derigennm 
sikre  os  de  velsignelser,  der  er  forbundet  med  dette  arbejde. 

Genealogisk  forenings   hovedbestyrelse. 

Primary. 

For  mange  mennesker  er  julen  den  tid,  hvor  vi  giver  og  modtager 
gaver  og  fejrer  den  på  andre  måder.  Men  for  os  i  Jesu  Kristi  Kirke 
af  Sidste  Dages  Hellige  betyder  den  meget  mere.  De  fleste  folk  i  ver- 
den tænker  kun  på  julen  som  en  højtid,  de  skal  fejre,  og  de  ved  ikke, 
hvorfor  de  fejrer  den.  På  denne  særlige  tid  af  året  bør  vi  tænke  på 
andre  og  prøve  at  hjælpe  dem,  så  meget  vi  kan,  og  vi  bør  også  tænke 
på  Kristus,  og  hvad  han  har  gjort  for  os.  Vi  bør  genopfriske  vor  hu- 
kommelse ved  at  læse  den  vidunderlige  historie  om  hans  fødsel  og 
hans  liv.  Vi  som  Primary  lærerinder  har  en  glimrende  lejlighed  til  at 
lære  børnene,  hvorledes  de  skal  leve  ligesom  han  og  til  at  lære  dem 
om  hans  liv.  I  lærerinder,  læs  for  jer  selv  den  vidunderlige  fortælling, 
gennemlev  den,  som  om  I  var  der,  og  giv  den  så  til  børnene,  som  om  I 
selv  har  været  vidne  til  den. 

Vi  i  hovedbestyrelsen  ønsker  jer  alle  den  dejligste  og  mest  vidunder- 
lige jul,  I  nogensinde  har  haft. 

»Kristi  nærhed det  er  den  velsignelse, 

som  kommer  ved  juletid  til  den,  der  har  julen  i  sit  hjerte«. 

Primary  hovedbestyrelse. 


Personlige  nyheder  fra  nær  og  fjern. 

Fødselsdage: 

København  distrikt.    Den    13.    december    fylder    søster    Ingeborg 
Jensen,  Helsingør,  60  år.  Hjertelig  til  lykke! 

Amager:  Den  1(5.  december  fylder  søster  Johanne  Nielsen,  Canada- 
vej 13,  75  år.  Hjertelig  til  lykke! 

Aalborg:    Den   21.   december  fylder  broder  Jean   Holm   Bendtsen, 
Dalgasgade  10,  05  år.  Hjertelig  til  lykke! 


Fra  missionsmarken 


Silkeborg:  Den  8.  november  er  broder  Jens  Enevold  Nielsen  ble- 
vet afløst  som  grensforstander,  og  i  stedet  for  er  ældste  Peer  Konne- 
rup  Kristensen  blevet  indsat. 

Hors°ns:  Lørdag  den  22.  august  blev  der  afholdt  en  lille  fest 
i  Kvindelig  hjælpeforening  i  Horsens,  og  der  var  tilrettelagt  et  fint 
program,  der  bl.  a.  bestod  af  klaversoli,  oplæsning,  duetter  og  sket- 
cbes,  fremført  af  søskende  fra  Horsens  og  Vejle  gren.  Da  underhold- 
ningen   var    slut,    blev    der    solgt    desserter,    hvorved    der   indkom    et 

fint  lille  beløb.  Der  var  25  voksne  og  14  børn  tilstede,  og  vi  var  alle 
enige  om,  at  det  havde  været  en  fin  aften.  H.  B. 


Lørdag  den  5.  september  havde  GUF  i  Horsens  arrangeret  et  pro- 
pagandamøde  for  at  få  startet  en  spejdertrop.  Arrangementet  blev  på 
den  bedste  måde  støttet  af  17.  Aarhus  trop  under  ledelse  af  trops- 
føreren,  broder  Svend   Staking. 

Sange  og  optrin,  udført  af  Aarhus  spejderne,  skiftede  aftenen  igen- 
nem. 

Der  blev  solgt  en  del  forfriskninger,  som  indbragte  en  lille  start- 
kapital for  vort  spejderarbejde  her  i  Horsens  gren. 

Aftenen  sluttede  med  en  lille  svingom,  og  alle  var  enige  om,  at  det 
havde  været  en  fin-fin  aften.  Tilstede  ca.  35. 

Forhåbentligt  kan  der  snart  bringes  mere  nyt  om  spejderarbejdet 
i  Horsens  gren.  Bj. 


Horsens.  Lørdag  den  7.  november  var  der  i  vor  dejlige  lille  sal 
forsamlet  61  personer  til  en  fest,  der  blev  afholdt  til  fordel  for  børne- 
nes juletræ. 

Vi  begyndte  med  at  synge  »Vi  glædes  og  frydes«,  hvorefter  vi  holdt 
bøn.  Så  fulgte  programmet  slag  i  slag,  og  blev  udført  både  af  de  gan- 
ske små  og  af  de  voksne.  Der  var  kl  aversolier,  forskellige  sang- 
numre og  en  historie.  Sidst  på  programmet  opførte  nogle  af  de  unge 
piger  »Margits  talenter«,  som  viste  os,  hvordan  vi  alle  har  talenter, 
og  på  hvilken  måde  vi  kan  bruge  dem.  Efter  sangen  »Velsign,  o  Gud, 
dit  folk«  og  bøn  var  der  servering  af  forskellige  desserter,  sodavand 
og  saftevand,  og  da  alle  var  blevet  mætte,  blev  der  holdt  auktion  over 
det  resterende,  f.  eks.  blev  et  lille  stykke  lagkage  solgt  for  kr.  10,00. 

Da  resultatet  blev  gjort  op,  viste  det  sig,  at  der  var  kommet  kr. 
73.02  ind  til  juletræsfesten,  hvilket  vi  syntes  var  vældig  fint.  Desuden 
gik  alle  hjem  fra  festen  glade  og  tilfredse  med  mindet  om  en  dejlig 
aften. 

Må  Gud  velsigne  søndagsskolen  over  hele  den  danske  mission. 

K.  P. 

Frederikshavn:  Onsdag  den  21.  oktober  havde  vi  en  fest  for  de 
ældre  medlemmer  i  en  søsters  hjem.  Vi  havde  en  dejlig  tid  sammen. 
Først  blev  der  sunget  en  del  af  Kirkens  smukke  sange,  og  en  søster 
fortalte  en  morsom  historie.  Derefter  blev  der  serveret  middag,  der 
bestod  af  flæskesteg  og  rødkål  og  en  frugtdessert.  Bordet  var  smukt 
pyntet,  og  alle  var  i  feststemning.  Senere  blev  der  spillet  gase-  og 
andespil  om  små  gevinster.  Festen  sluttede  ved  21-tiden  med  sang 
og  bøn,  og  der  var  lejet  biler  til  at  køre  de  gamle  hjem  i.  Det  var  en 
dejlig  fest,  som  de  gamle  vil  have  glæde  af  at  mindes,  når  de  sidder 
alene.  Tilstede  15.  E.  C. 

Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


DÅB 


AMAGER: 

11.     oktober: 

Vilhelm  Søren  Jakobsen,  døbt 
af  ældste  Victor  C.  Fonnesbeck, 
håndspålæggelse  af  Kai  Lykke- 
gaard Nielsen. 

ODENSE: 

17.     oktober: 

Johanne  Marie  Richardt  Thom- 
sen, døbt  af  Chr.  Klokker  Han- 
sen, håndspålæggelse  af  ældste 
Ben  S.  Hansen. 

Lise-Lotte  Andersen,  døbt  af 
Erik  Herluf  Andersen,  håndspå- 
læggelse af  ældste  S.  LaVar  Chri- 
stensen. 


18.     oktober: 

Inge  Kristiansen,  døbt  af  Chr. 
Klokker  Hansen,  håndspålæggel- 
se  af  ældste   Bent   A.   Jensen. 

Bente  Kristiansen,  døbt  af 
Chr.  Klokker  Hansen,  håndspå- 
læggelse af  ældste  Finn.  A. 
Thomsen. 


AALBORG: 

2.     oktober: 

Esther  Mikkelsen,  døbt  af 
Verner  H.  Andersen,  håndspå- 
læggelse af  Thorvald  M.  Ther- 
kildsen. 


Vi  ønsker  de  nye  søskende  hjertelig  til  lykke  og  velkommen  i  Kir- 
ken! 

Ordinationer: 

Aarhus:  30.  august:  Svend  Aage  Staking  ordineret  til  præst  af 
ældste  Larry  D.  Slaughter. 

Kaj  Aage  Gram  ordineret  til  præst  af  ældste  S.  LaVar  Christensen. 

Dødsfald: 

Horsens:  Den  1.  oktober  døde  søster  Agnes  Kristine  Gulev  Mad- 
sen, 63  år  gammel.  Æret  være  søster  Madsens  minde! 

Aalborg:  Den  25.  oktober  døde  søster  Johanne  Olsen,  66  år  gam- 
mel. Søster  Olsen  blev  begravet  fra  kirken,  Valdemarsgade  2,  onsdag 
den  28.  oktober,  og  mange  søskende  og  venner  var  mødt  for  at  vise 
hende  den  sidste  ære.  Æret  være  søster  Olsens  minde! 

Emigrationer: 

København:  Den  17.  juli  emigrerede  Bjarne  Grant  Kofod  til  Salt 
Lake  City,  Utah. 

Slagelse:  Den  22.  september  emigrerede  Jens  Gunner  Ander- 
sen, Emma  Elise  Jensen  Andersen,  Kai  Aage  Andersen  og  Vinni  Lilian 
Andersen   til  Salt  Lake  City,  Utah. 

M  issionærankomster : 

Med  »Stockholm«  til  København  er  følgende  missionærer  den  28. 
oktober  ankommet  til  den   danske  mission : 

Søster  Phyllis  Petersen  fra  Provo,  Utah,  beskikket  til  at  arbejde 
i  Odense. 

Dale  Alden  Hammond  fra  Idaho  Falls,  Idaho,  beskikket  til  at  ar- 
bejde i  Esbjerg. 

Gale  Richard  Jensen  fra  El  Cerrito,  Californien,  beskikket  til  at 
arbejde  i  Esbjerg. 

Robert  Lee  Baldwin  fra  Concord,  Californien,  beskikket  til  at  ar- 
bejde i  Amager  gren. 

Marion  N.  Davidson  fra  Evanston,  Wyoming,  beskikket  til  at  arbej- 
de i  København. 

Ronald  Odell  Harris  fra  Vernon,  Utah,  beskikket  til  at  arbejde  i 
Aalborg. 

Gerald  Arlyn  Jensen  fra  Mantua,  Utah,  beskikket  til  at  arbejde  i 
Aarhus. 

Grant  Ruel  Ipsen  fra  Malad,  Idaho,  beskikket  til  at  arbejde  i  Ran- 
ders. 

Paul  Maxwell  Andersen  fra  Peoa,  Utah,  beskikket  til  at  arbejde  i 
Randers. 

Vi  byder  de  nye  missionærer  hjertelig  velkommen  til  den  danske 
mission. 


Phyllis  Petersen.  Dale   A.   Hammond, 


Gale  R.  Jensen. 


Robert  L.   Balda>in.  Marion  N.  Davidson.  Ronald   O.   Harris. 

Gerald  A.  Jensen. 


Grant  R.  Ipsen. 


Paul  M.  Andersen. 


Missionærforflyttelser: 

2.  november:  Phyllis  Aagard  fra  Odense  til  København. 

7.  november:  Peer  Konnerup  Kristensen  fra  Randers  til  Silkeborg. 
Paul  M.  Andersen  fra  Randers  til  Silkeborg. 


Missionærafløsninger: 

Følgende  missionærer  er  blevet  hæderlig  afløst  fra   deres   arbejde 
som  lokalmissionærer  i  København: 

23.  oktober:  Ole  C.  Petersen,  Henny  Holmegaard  og  Tove  Leed. 

30.  oktober:  Knud  Hentzen. 


Henny  Holmegaard. 


Tove  Leed. 


Ole  C.  Petersen. 


Knud  Hentzen. 

